Za 90 dana novi most u Podkamensku – Radio Olovo\nPočetna/Općenito/Za 90 dana novi most u Podkamensku\nU Podkamensku, na mjestu gdje se krajem decembra 2011. godine urušio most na rijeci Krivaji, u četvrtak, 31. oktobra, počela je izgradnja novog. Radi se o investiciji vrijednoj 820.000 KM, koju finansira Vlada Zeničko-dobojskog kantona. Ovaj projekat dugo je čekao realizaciju, a kantonalni ministar prostornog uređenja, prometa i komunikacija i zaštite okoliša Edin Terzić smatra da su glavni razlozi za to duge procedure ugovaranja. „Sad smo u prilici da ovaj projekat završimo u narednih 90 dana“, kazao je ministar Terzić i dodao da je Ministarstvo već kandidovalo i za odobravanje sredstava od GSM licenci kod resornog Federalnog ministarstva, za rekonstrukciju mosta na Buku.\nPočetku izgradnje mosta prisustvovao je i premijer Zeničko-dobojskog kantona Munib Husejnagić koji je istakao važnost ove saobraćajnice: „Vlada Ze-Do kantona cijeni da je putna infrastruktura preduslov za nesmetan protok roba i ljudi, a ovo je jedna od bitnih saobraćajnih komunikacija unutar Ze-Do kantona gdje su povezane općine Olovo i Zavidovići, a znamo da je u ovom dijelu najveći potencijal drveta koji je neophodan kao sirovina za drvno-prerađivačku industriju. Mi mislimo da ovakve objekte treba graditi, da ne treba ulagati u neke sitne popravke, i na takav način pokazati da smo spremni da pomognemo i privredu, a i građanima“.\nRadove na izgradnji mosta izvodit će građevinska firma „Porobić“ iz Zavidovića. „Drago nam je da počinjemo sa realizacijom izgradnje mosta jer je on, između ostalog, žila kucavica na ovom putu, i zbog frekventnosti, a više zbog teretnog programa pošto se ovim putem najviše kreću teretna vozila. Poznavajući tehnologije i rukovodstvo, dat ćemo sve od sebe i to će se realizovati u datom roku“, rekao je predstavnik izvođača Adis Porobić.\nPodsjećamo, prije skoro dvije godine most na dionici regionalnog puta Olovo-Zavidovići u mjestu Podkamensko urušio se usljed dotrajalosti i tereta koji se nalazio na njemu u trenutku rušenja. Saobraćaj se od tada na ovoj putnoj komunikaciji odvijao preko pontonskog mosta.\nČlanice Udruženja “Zeleni vir“ ugostile porodice šehida i poginulih boraca


Predsednik Argentine izjavio je da od MMF-a neće uzimati preostalih 11 milijardi dolara iz trenutnog kreditnog programa, jer se "pijanstvo ne leči vinom".\nFinansijske poteškoće Argentine odjednom su se pogoršale 2015, kada je predsednik Makri, stupivši na vlast, pokušao da prevaziđe ekonomsku krizu uz pomoć "neoliberalnih reformi”, tj. da stvori slobodno tržište, privatizuje preduzeća i smanji ulogu države u ekonomiji. Nije uspeo da se sam izbori sa tim i zato je zatražio 57 milijardi dolara od MMF-a.\n"Već je zvanično registrovan 61 slučaj zaraze malim boginjama, zato što je vlada moralno pala i došla do toga da odustane od vakcinacije stanovništva. Sve ovo je rezultat toga što s po svaku cenu prati plan MMF-a. Moramo hitno da popravimo situaciju", napisao je predsednik Fernandez na Tviteru.\n"Treba ili da slušamo MMF, ili da razmišljamo o interesima naših ljudi. Smatram da vlast mora da razmišlja o našim ljudima i da deluje na osnovu njihovih interesa. Ali vlast za sada razmišlja i ispunjava ’listu želja‘ MMF-a", negoduje narodni poslanik Ukrajine Viktor Medvedčuk.


EXPRES - Borislav Stefanović: Neka me smene, i to je legitimno\nBorislav Stefanović: Neka me smene, i to je legitimno\nBEOGRAD - Šef poslaničkog kluba DS Borislav Stefanović smatra da većina u klubu demokrata može da ga smeni kada god poželi, negirajući istovremeno da zanemaruje rad u tom klubu kako to tvrde njegovi članovi.\nU poslaničkom klubu DS tvrde, prenosi list Danas, da Stefanović poslednja četiri meseca nije zakazao sednicu poslaničkog kluba, niti je postojao bilo kakav dogovor kako će se stranka postaviti povodom važnih događaja koji su se dešavali, ili afera vezanih i za DS.\nNavode i da se događa da se često izjave poslanika date novinarim u skupštinskom holu razlikuju od izjava njihovog skupštinskog šefa, pa DS na taj način izgleda komično.\nSam Stefanović, međutim, ističe za taj list da mu nije ni na kraj pameti da unutrašnje stvari koje se tiču poslaničkog kluba provlači kroz medije.\nMeđutim, na insistiranje Danasa da odgovori da li je tačno da zanemaruje poslanički klub čiji je šef, on odgovara da je suština te priče o njegovom neradu "nečija želja da neko drugi vodi poslanički klub u skladu sa politikom koju stranka sada vodi".\n"Njihovo legitimno pravo je da me smene i ja to poštujem. Više sam im puta rekao da imaju tu legitimnu mogućnost. Neka to urade, jer je tačno da su moji stavovi često dijametralno različiti od stavova pojedinih poslanika DS. Korektno bi bilo da ti ljudi i preuzmu odgovornost. Samo neka se ne zaklanjaju iza priča da sam zanemario rad poslaničkog kluba, da nema sednice i da se ne zna ko će da govori i po kom redosledu o zakonu koji je na dnevnom redu", kaže Stefanović za Danas.\nOn ističe i da svaki poslanik može slobodno da se prijavi da govori o nekom zakonu, bilo da je to 5 minuta ili 15 dana pre početka sednice, i da se tu suštinski ništa ne menja.\n"Borislav Stefanović bi konačno trebalo da odluči da li će biti šef poslaničkog kluba Demokratske stranke, ili će se baviti sopstvenim programom. Na to mesto smo ga izabrali mi našim glasovima i na isti način možemo i da ga smenimo sa tog mesta, ukoliko nastavi da solira u parlamentu, poručili su ovih dana svom skupštinskom šefu Borislavu Stefanoviću", kažu članovi poslaničkog kluba DS, napominjući da su nezadovoljni njegovim radom, a posebno odlukama koje donosi na sopstvenu ruku.\n"Sednice ne saziva od trenutka kada su na poslednjem poslaničkom klubu svi glasali protiv jednog od njegovih predloga. Od tada ne izlazi iz svoje kancelarije i ne razgovara sa poslanicima. Prošlog ponedeljka sednicu poslaničkog kluba sazvao je zamenik šefa poslaničkog kluba Dejan Nikolić, jer je Borko odbio da to učini. Na toj sednici koja je trebalo da bude rutinska, poslanici su se dogovorili ko će učestvovati u raspravi o veoma važnom Zakonu o ulaganjima", kažu za Danas izvori iz poslaničkog kluba DS koji su želeli da ostanu anonimni.\nDodaju da na toj sednici nije bilo reči o smeni Stefanovića, već samo o amandmanima na Zakon o ulaganjima. Oni, međutim, ne spore da je raspoloženje u klubu takvo da bi uskoro moglo da dođe do Stefanovićeve smene, jer demokratama posebno smeta što on mnogo više vremena provodi u skupštinskom holu sa novinarima, a ne u skupštinskoj sali.\nMore in this category: « Marko Milićev osuđen na četiri i po godine zatvora\tVujović: Za izvoz Fijata čeka se saglasnost Kazahstana »


Tokom leta još mesta u vrtićima - Studio B\nTokom leta još mesta u vrtićima\nTokom leta još mesta u vrtićima Beoinfo\nBeogradBeograd Pocetna 12. 07. 2019. 10:50:54\nPovećanje kapaciteta u vrtićima do sada je od Sekretarijata za obrazovanje i dečju zaštitu zatražilo i dobilo 11 predškolskih ustanova od ukupno njih 17, izjavio je gradski sekretar ovog sekretarijata Slavko Gak.\nPrema njegovim rečima dodatna mesta bila su moguća u vrtićima u opštinama Mladenovac, Čukarica, Zvezdara, Grocka, Lazarevac, Zemun, Novi Beograd, Obrenovac, Palilula, Sopot i Voždovac.\n–Do kraja leta planira se otvaranje još 500 mesta, a dodatni kapaciteti biće obezbeđeni izgradnjom montažnih vrtića. Očekujem da ove godine ostvarimo zacrtani cilj da Beograd nema listu čekanja za decu koja imaju prioritet pri upisu – rekao je Gak za „Večernje novosti”.\nOn je istakao da su završeni objekti u Boljevcima i Sopotu, kao i da će Osnovna škola „Jovan Cvijić” na Paliluli prvi put u sledećoj školskoj godini u septembru primiti predškolce.\nGak je podsetio i da je određeno 17 lokacija za izgradnju novih montažnih vrtića za koje je započeta procedura za početak radova.\n–Prva dva vrtića biće izgrađena u Ulici Miloja Zakića na Čukarici i na Bežanijskoj kosi. Roditelji koji do sada nisu upisali decu mogu sačekati poziv iz predškolske ustanove ili uzeti odbijenicu za subvencionisani boravak dece u privatnim vrtićima – rekao je Gak.\nOn je ocenio da se pritisak na predškolske ustanove evidentno smanjuje budući da je obuhvat dece predškolskim obrazovanjem u Beogradu u ovom trenutku premašio 70 odsto.


Nenadić:Vlada KS redovno zasjeda, imamo problem zbog odsustva ministra zdravstva – TVSA.BA\nČetvrtak, 27 Januara, 2022 2:49\nNaslovna/Vijesti/Sarajevo/Nenadić:Vlada KS redovno zasjeda, imamo problem zbog odsustva ministra zdravstva\nPremijer Kantona Sarajevo Mario Nenadić izjavio je danas na sjednici Skupštine Kantona Sarajevo da Vlada redovno zasjeda te da prati vanredne okolnosti.\nNenadić je to kazao odgovarajući na pitanje zastupnika Stranke demokratske akcije Aljoše Čampare kada će biti kompletirana Vlada KS i kada će početi funkcionisati u punom sastavu.\nČampara je istakao da je veoma važno da KS ima operativnu Vladu koja na stručan i efikasan način može odgovoriti na aktuelne probleme.\n– Ako nismo u stanju kompletirati stranačku vladu, možda bi trebali razmisliti o ekspertnoj – poručio je Čampara.\nPremijer Nenadić je istakao da svi ministri u Vladi rade, osim ministra zdravstva Rusmira Mesihovića koji je na bolovanju te ministrice za rad, socijalnu politiku, raseljena lica i izbjeglice KS Jasne Agić koja je zbog zdravstvenih razloga podnijela ostavku.\nOd kad je formirana Vlada KS, 3. marta, dodao je Nenadić, održala je 81 sjednicu i razmatrala 2.050 tačaka.\n– Imamo probleme zbog odsustva ministra zdravstva u ovakvoj situaciji i to nam stvara probleme. Očekivao sad da će danas biti imenovana nova ministrica, ali je sjednica prekinuta i zbog toga ću sutra morati imenovati v.d. ministra zdravstva ili iznaći neko novo rješenje – poručio je premijer Nenadić.\nU toku je redovna sjednica Skupštine na kojoj će zastupnici razmatrati Informaciju Ministarstva zdravstva, Kriznog štaba i Civilne zaštite o poduzetim mjerama i s prijedlogom mjera za suzbijanje širenja pandemije koronavirusa.\nFBiH: Testirano 1.240 uzoraka, 188 osam pozitivno na Covid - 19\nKalem: Prometovanje električnih romobila bit će zakonski regulisano


Prijetnja - Srpskainfo\nKraj bitke sa korona virusom nije ni na vidiku, a nad nama se nadvila još jedna prijetnja, oličena u opasno niskom procentu djece vakcinisane MRP vakcinom.\nOčigledno, i dalje treba ponavljati da je ova vakcina jedino sredstvo prevencije morbila, rubeole i zaušnjaka, bolesti koje mogu da ostave opasne i trajne posljedice po zdravlje djece, pa čak da izazovu i smrtni ishod.\nUprkos tome, obuhvat MRP cjepivom lani je pao na zabrinjavajućih 77 odsto, dok je procenat koji garantuje kolektivni imunitet protiv pomenutih zaraza 95 odsto. To, upozoravaju ljekari, znači da bismo veoma lako mogli da se suočimo s epidemijom morbila, što nam nikada, a posebno u aktuelnoj korona situaciji, nikako ne treba.\nZanimljivo je da su se 2015, tek kada je u RS izbila epidemija, a morbilima bilo zaraženo 4.000 djece, roditelji probudili, a broj vakcinisanih mališana skočio. Onda je opet pao, pa neznatno porastao, pa je lane opet pao, a jedan od razloga je epidemija korone, kada mnogi, osim za ljutu muku, nisu išli nigdje, kako ne bi pokupili virus.\nPrijeti li nam EPIDEMIJA MORBILA: U Srpskoj značajno pao procenat djece vakcinisane MRP vakcinom\nOno što zabrinjava jeste da roditelji, i bez korone, imaju priličan otpor prema MRP vakcini. Strahuju da bi ona kod njihove djece mogla da napravi više štete nego koristi, a njihove strepnje podgrijavaju razni antivakseri koji, inače, nemaju nikakve veze s medicinom.\nU redu, svako ima pravo da vjeruje kome hoće i u što hoće, ali pitanje je da li iko ima pravo da se kocka tuđim životom. Tačnije, koliko jedan roditelj treba da bude hrabar pa da kaže „ne“ bilo kojoj vakcini što bi, danas-sutra, njegovo dijete možda moglo da dovede u stanje životne ugroženosti.\nDozvoljavamo da glas nekakvih šarlatana nadglasa stav struke koja upozorava da se teške posljedice određenih bolesti mogu izbjeći samo i jedino vakcinacijom.\nNažalost, pameti nas nije dozvala ni korona, koja je za nepunih godinu i po odnijela više od 3.770 života.\nKolumne Korona virusmorbileRoditeljismrtni ishodVakcinacija\n"Naši stručnjaci dijele svoje znanje" Putin poručuje da nijedna zemlja ne može sama protiv korona virusa\n"Svako dijete da bude zaštićeno" Evropski sud za ljudska prava presudio da je obavezna vakcinacija legalna i da će možda biti neophodna\nPresuda suda u Strazburu: Obavezna vakcinacija "neophodna", razmatra se da isto važi i za vakcinu protiv korone\nBrže se širi, teže kliničke slike: Novi sojevi preuzeli primat nad izvornim virusom korona\nU Modriči do sada vakcinisano više od 60 osoba: Za sada nema prijava neželjenih reakcija\n"Sve ćemo učiniti da sačuvamo živote" Dr Đerlek ističe da je vakcina spas od korone za koji ne postoji alternativa\nSve više vakcinisanih: U Beogradu proces imunizacije prošlo 32,5 odsto punoljetnih građana\n"Pravo na slobodu izbora ne smije ugrožavati tuđe živote" Stručnjaci o vakcinaciji medicinara, poslali OŠTRU PORUKU\nDr Pavlović o obaveznoj vakcinaciji medicinara: Kolege neće da se vakcinišu, a onda me zovu u ponoć kada se razbole\nPREMINULO JOŠ 70 LJUDI Broj vakcinisanih u Velikoj Britaniji skoro 30 miliona, na koronu pozitivno još 6.187 osoba


23-01-2020 09:46 Izdvojeno Srbija Politika\nAmerički savetnik za bezbednost Robert O‘Brajen rekao je na Ekonomskom forumu u Davosu predsedniku Aleksandru Vučiću da je "region Balkana najveći prioritet za SAD, odmah posle Bliskog istoka". On je ponudio Srbiji pomoć "oko svega što radimo" i govorio veoma pohvalno o Srbima kao narodu.\nVučić i Robert O‘Brajen (Foto: Predsedništvo Srbije)\nKako se saznaje, Vučić je u razgovoru sa bliskim saradnikom Donalda Trampa tokom tri sata razgovarao o svi važnim temama, sa akcentom na Kosovo i put Srbije u Evropsku uniju.\n- Robert O‘Brajen je rekao da su Srbi veliki narod, koji živi u teškom okruženju. Naglasio je da, pored pitanja Bliskog istoka, Zapadni Balkan predstavlja najveći prioritet i polje interesovanja SAD. Takođe, ponudio je pomoć oko svega što radimo i govorio kako lično poznaje mnogo uglednih i pametnih mladih Srba u Kaliforniji - kaže izvor upoznat sa detaljima ovog sastanka.\nKomentarišući ovaj susret, Vučić je rekao da je razgovor sa savetnikom američkog predsednika za bezbednost Robertom O’Brajenom bio veoma prijateljski, otvoren i iskren, tokom kojeg je ponovio da bi Srbija volela da ugosti Donalda Trampa.\n- Ja sam rekao da je Srbija jedina zemlja u regionu i šire u okruženju koja je podržavala izbor predsednika Trampa - rekao je Vučić.\nVučić se pre sastanka sa Trampovim savetnikom neformalno sastao i sa predsednikom privremenih institucija na Kosovu Hašimom Tačijem, a tema je bilo Kosovo i odnosi u regionu.\n- Ja sam govorio o problemima koje Srbija ima u regionu, dok je Tači više pričao o viznoj liberalizaciji. Tači je primetio da neki iz Evrope nisu pozdravili dogovor Beograda i Prištine o uvođenju avio-linije i zapitao da li je to zbog američke podrške - rekao je Vučić.\nPredsednik Srbije je naveo da je on spomenuo nastavak dijaloga i ukidanje taksa koje je Priština uvela na srpsku robu i da je uvideo da su njegovi sagovornici razumeli zašto je to problem, te da su i oni protiv taksa.\n- Sutra treba da pričamo o vozovima, ali kakvog to smisla ima ako naša roba ne može vozom da uđe na Kosovo i Metohiju? Nije važno ko kako posmatra to pitanje, mi smatramo da je to unutrašnji saobraćaj, oni da je između dve države, ali kako god smatrali, te trgovine nema - istakao je Vučić.\nNa konstataciju da se čini da će Priština dobiti novu "vladu", Vučić je upitao da li je sigurno da će to tako biti.\n- Uvek se nadam napretku u razgovorima sa Prištinom. Uvek sam spreman da čujem kompromisne predloge, jer je uvek bolje razgovarati nego da nema razgovora. Ako ne razgovarate, onda znate šta čekate, a to želimo da sprečimo na sve načine - podvukao je on.\nVučić kaže da ni prekjuče u Davosu od evropskih lidera sa kojima je razgovarao nije dobio direktne odgovore na pitanje da li će Srbiji dati mogućnost članstva u EU ako kompromisnim putem rešimo problem KiM.\n- Recite nam, čak i ako rešimo kompromisnim putem problem KiM, da li ćete nam dati mogućnost ulaska u EU - pitanje je koje je Vučić, kako je preneo novinarima, uputio sagovornicima na panelu u okviru Svetskog ekonomskog foruma.\n- Nisam dobio direktne odgovore, nema tu direktnih odgovora, jer šta god da pitate, uvek dobijete isti odgovor - primetio je Vučić.\nNe kupujemo ofanzivno oružje\nPredsednik Srbije Aleksandar Vučić izjavio je da je u Davosu najveća primedba koju je čuo zašto se Srbija naoružava i pri tome kupuje rusko oružje, na šta je "prilično snažno i uverljivo" odgovorio da je to samo u odbrambene svrhe i da bi Srbija mogla sebi da priušti i najsavremenije ruske sisteme S-300 i S-400, ali da to nije uradila.\n- Ne kupujemo ofanzivna sredstava i ne kupujemo samo od Rusa. Mi ne želimo da budem šaka zobi i lak plen nekome, kao što smo nekada bili - rekao je Vučić prenoseći utiske sa okruglih stolova u kojima je učestvovao, ali više od toga nije mogao da otkrije.\nKako je rekao, u susretima u Davosu dobio je čestitke za ekonomski napredak Srbije.\nMilo objavio "hibridni rat" Srbiji i Rusiji. Više o tome čitajte OVDE.\nUKINITE TAKSE: Grenel je Šiptarima preneo poruku Amerike, a za vlasti u Beogradu ima samo jedan zahtev koji se Srbima neće svideti!


Davoline kendo 2M 060 cm aspirator | ePonuda.com\nDavoline kendo 2M 060 cm aspirator cene\nod 6.656,00 do 6.690,00 din\nTrenutno nemamo slike za Davoline kendo 2M 060 cm aspirator\nEPonuda nije internet prodavnica već Vam omogućava da brzo i lako nađete Davoline kendo 2M 060 cm aspirator po najjeftinijoj ceni. Naš cilj je da kupci budu što bolje informisani o ponudi Davoline kendo 2M 060 cm aspirator na tržištu Srbije. Vrlo lako nalazite željeni proizvod za kategoriju Aspiratori cene, ne morate da lutate od sajta do sajta za Davoline Aspiratori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Davoline kendo 2M 060 cm aspirator sa PRODAVCEM. EPonuda ne može da garantuje potpunu tačnost specifikacije i slika za Davoline kendo 2M 060 cm aspirator. Pre kupovine, podatke za Davoline kendo 2M 060 cm aspirator proverite na sajtu PROIZVOĐAČA.


Okrugli sto na temu "Žene u istraživačkom novinarstvu", održan 23. februara u beogradskom Domu omladine, drugi je u nizu razgovora u okviru projekta "Podeli svoje znanje – postani mentorka". Ambasada Sjedinjenih Američkih Država u Beogradu, Erste Banka i Evropski pokret u Srbiji na ovaj način nastavljaju seriju od pet okruglih stolova koji se održavaju svakog meseca od početka godine, gde učesnice programa razmenjuju mišljenja i iskustva vezana za aktuelne teme od šireg društvenog značaja.\nAntonela Riha je prenela svoja bogata iskustva stečena tokom dugogodišnjeg rada u novinarstvu, najpre u Radio Beogradu, potom na Radiju B92 i sada kao urednica i autorka emisije "Raspakivanje". Riha je početak rada u Informativnoj redakciji Radija B92 tokom burnih 90-ih godina, ocenila kao "pravi izazov i jednu od svojih velikih odluka". Istakla je značaj odgovornosti prema sopstvenoj profesiji i prema javnosti i društvu u kojem živimo. "Istraživačko novinarstvo predstavlja izazov, za koji je neophodno imati stav i profesionalno obavljati svoj posao. Postoje brojne otvorene teme, poznate javnosti, ali malo ko ima smelosti da ih otvori u medijima", zaključila je Riha.\nJovana Štetin, učesnica mentorskog programa, je govorila o rezultatima ankete koja je realizovana u okviru Sekcije žena NUNS-a koje pokazuje veće prisustvo žena u medijima, iznoseći i primer svoje redakcije na Radiju B92. Takođe, Štetinova je prenela sopstvena iskustva u saradnji sa svojom mentorkom u okviru projekta "Podeli svoje znanje-postani mentorka" Brankicom Stanković. Jovana je istakla Brankičinu izuzetnu hrabrost i istrajnost u otkrivanju i predstavljanju javnosti tema koje se tiču organizovanog kriminala, korupcije i ratnih zločina.\nModeratorka skupa bila je Andrea Brbaklić, direktorka Sektora komunikacija u ERSTE Banci i alumni globalnog programa Women’s Mentoring Partnership u organizaciji Vital Voices i FORTUNE/U.S. State Department-a.\nCilj projekta "Podeli svoje znanje – postani mentorka" je da na jednom mestu okupi ugledne, uspešne žene iz različitih profesija koje žele da svoje znanje i iskustva prenesu mladim devojkama na početku karijere. U programu učestvuje više od četrdeset mentorki, među kojima su direktorka Kancelarije za evropske integracije Vlade Republike Srbije Milica Delević, narodna poslanica Gordana Čomić, novinarke Antonela Riha i Brankica Stanković, glumice Mirjana Karanović i Ana Sofrenović i druge uspešne žene iz sveta biznisa, javnog i civilnog sektora.\nokrugli sto, erste banka, istrazivacko novinarstvo, novinastvo


NA INICIJATIVU FONDACIJE Jurić: Izvesno je uvođenje sistema Amber alert | Ekspres.net\nNakon sastanka sa predstavnicima Ministarstva unutrašnjih poslova i Ministarstva pravde koji je održan danas u Beogradu, osnivač Fondacije “Tijana Jurić” Igor Jurić kaže za Tanjug da je sada već izvesno uvođenje sistema “Amber alert”.\nJurić je naveo da će sledeće sedmice imati još jedan sastanak u Ministarstvu pravde gde će se diskutovati o detaljima o potrebi izmene zakona ili donošenja posebnog zakona – lex specijalis, koji bi propisao obaveze svih činilaca u ovom sistemu.\n“Nakon sastanka, Fondacija će organizovati dve javne rasprave na ovu temu i pokušaće da okupi na sve činioce sistema – od televizija sa nacionalnom fekvencijom, mobilnih operatera, natfnih kompanija koje poseduju benzinske pumpe, trgovinskih lanaca”, naveo je Jurić.\nSistem Amber alert bi podrazumevao da kada se desi nestanak deteta, mediji prekinu emitovanje programa, prikažu fotografije, informacije gde je dete viđeno poslednji put, šta je nosilo, da svi mobilni operateri pošalju SMS i MMS poruku sa tim informacijama, da benzinske pumpe imaju te informacije na svojim LED ekranima, kao i trgovinsnki lanci u kojima je to moguće.\nU evropskim zemljama u kojima se ovaj sistem primenjuje pokazao se uspešnim u više od 90 odsto slučajeva otmica dece, dok je Amber alert u SAD prošle godine pokrenut 175 puta, od čega su 173 puta deca vraćena kući živi i zdrava, rekao je ranije osnivač Fondacije “Tijana Jurić”.\nTags Amber alertIgor Jurićnestanak decetijana jurić\nDa smo ranije usvojili zakon, osmorica ubica bila bi na doživotnoj robiji bez pomilovanja “PROPUST DRŽAVE, ALI I GRAĐANA Jurić: Znao sam da će se ovo desiti “NE PUŠTAJTE DECU SAMU”: Jurić upozorio roditelje Užica i Požege na pedofila “ZAŠTITIĆEMO VAS” Jurić: Posedujem dokaze o poznatom političaru


Sučešće od Gladis Ajlon Oliva - Društvo srpsko-kubanskog prijateljstva Beograd\nHavana, 28. februar 2018.\nČlanovima Društva srpsko-kubanskog prijateljstva\nČlanovim porodice i prijateljima g-dina Prelević Branislava Beograd\nSa dubokim bolom smo primili vest o smrti dragog prijatelja Kube, istaknutog intelektualca, pesnika, dramaturga, pisca i člana pokreta solidarnosti sa Kubom u nama bratskoj zemlji.\nDrug Prelević Branislav, sve do svoje smrti u 78. godini je bio aktivan kao član Društva, zastupajući kubanske ciljeve na teritoriji Srbije i u regionu. Posebno u onim aktivnostima vezanim za oslobadjanje Petorice Heroja i ukidanje blokade protiv naše domovine.\nSigurni smo da će njegovo solidarno i revolucionarno delovnje trajati dugo kao primer novim generacijama srpskih prijatelja koje će nastaviti njegov proslavljeni rad uz ljubav kubanskog naroda koji će ga se uvek sećati.\nVečna slava prijatelju Prelević Branislavu Beograd.\nGladis Ajlon Oliva\nDirektor za Evropu


Knežević: Srbija otvorila vrata investitorima\nBeta 16. septembra 2016. 14:30\nMinistar privrede Goran Knežević poručio je danas u Parizu predstavnicima francuskih kompanija da je Srbije otvorila vrata investitorima stabilnom fiskalnom, monetarnom i ekonomskom politikom.\nKnežević je na Biznis konferenciji u Parizu kazao da svi parametri govore u prilog tome da je Srbija na odličnom putu privrednog preporoda i da ispravno vodi ekonomsku politiku, saopštilo je Ministarstvo privrede Srbije.\nOn je istakao da Srbiju i Francusku vezuje decenijsko prijateljstvo, da dve zemlje imaju dobru privredu saradanju i da su sve bolji rezultati u trgovinskoj razmeni.\n„Samo istrajnom ekonomskom politikom, nastavkom reformi i posvećenim radom moći ćemo da zajedno proslavimo i prvu milijardu evra robne razmene“, rekao je Knežević.\nSrpske firme su, kako je ocenio, pokazale da mogu da budu konkurentne na tržištu Evropske unije i postižu sve bolje rezultate, što je, prema njegovim rečima, „direktna posledica svih faktora uredjenja privrednog ambijenta na čemu se svakodnevno radi, osluškujući kako domaće, tako i strane privrednike u Srbiji“.\nKnežević je rekao da će proces privatizacije u Srbiji biti završen u mandatu ove vlade, precizirajući da se u portfelju Ministarstva privrede nalaze 184 preduzeća koja su predmet dalje prodaje.\n„Srbija razvija i mogućnosti javno-privatnog partnerstva“, istakao je ministar privrede Srbije.\nPoslovnu konferenciju u Parizu, u okviru posete premijera Srbije Aleksandra Vučića Francuskoj, organizovala je francuska poslovna asocijacija Business France, uz podršku Razvojne agencije Srbije, Francusko-srpske privredne komore i Privredne komore Srbije.


Šećerana ponovo ide u doboš: Početna cijena prodaje osam miliona KM - Akta.ba\nPredmet prodaje je kompletna imovina stečajnog dužnika koju čine objekti, zemljište, osnovna sredstva, oprema, rezervni dijelovi, alat i inventar,\n10.06.2020. 08:37 / Izvor: Akta.ba\nStečajni upravnik AD"Fabrika šećera Bijeljina" Velika Obarska - u stečaju ponovo je objavio prodaju Šećerane, saznaje poslovni portal Akta.ba.\nPredmet prodaje je kompletna imovina stečajnog dužnika koju čine objekti, zemljište, osnovna sredstva, oprema, rezervni dijelovi, alat i inventar, materijal iz centralnog magacina, potrošni materijal, gorivo i hemikalije, gotovi proizvod, rezervni dijelovi...\nProdaja imovine će se vršiti putem dostavljanja pismenih ponuda od strane kupaca.\nOtvaranje pismenih ponuda će se obaviti 25.06.2020.god. u 12h, a početna cijena licitacije je 8.000.000,00 KM\nProdaju ove fabrike stopirala je i pandemija izazvana koronavirusom.\nPredsjednik Odbora povjerilaca “Šećerane” Vojislav Nikolić nedavno je kazao da je odluku o stopiranju prodaje donio Odbor jer je bio onemogućen dolazak u RS potencijalnim kupcima iz inostranstva.\nOn je kazao i da je“Unimont” iz Loznice poslala pismo namjere u kojem se navodi da su zainteresovani da kupe imovinu nekadašnjeg semberskog giganta.\nKako je pojasnio “Unimont” se bavi stanogradnjom, a vlasnik te firme u pismu namjere za “Šećeranu” nudi osam miliona i 400 maraka i spreman je da uplati depozit.\nInače, imovina “Šećerane” godinama je prodavana po cijeni od deset miliona maraka.\nSkupština povjerilaca “Šećerane” prošle godine donijela je odluku da se licitacije organizuju svakih 15 dana i da se cijena spušta za 500.000 KM, počevši od 9,5 miliona maraka. Najniži iznos ispod kojeg neće padati cijena je sedam miliona KM.\nInače Fabrika šećera zjapi prazna već 12 godina.\n#Fabrika šećera Bijelnjina


TotalCar.rs » Električni put koji pokreće automobile\nElektrični put koji pokreće automobile\nelektro, novo, Volvo, zanimljivo\n0 komentara 4349 pregleda\nPrednosti električnih automobila su brojne. Ipak, ono što predstavlja problem je ograničen kapacitet baterija, kao i vreme potrebno za njihovo punjenje. Najnovije potencijalno rešenje ovih problema nam dolazi iz Švedske, a zasniva se na korišćenju traka na drumovima koji bi služili kao “punjači”, odnosno preko kojih bi se automobil snabdevao potrebnom energijom.\nGrupa “Volvo” i energetska kompanija “Alstom” razvile su sistem dvaju paralelnih traka, koje bi energijom obezbeđivale automobile kada bi oni prelazili preko njih.\n“Volvo” je još prošle godine na jednom svom oglednom poligonu testirao ovaj sistem, kada je struja napona 750 V putem ovih traka dolazila do kolektora u vozilu. Kako bi bezbednost bila zagarantovana, sistem funkcioniše jedino kada se vozilo kreće preko linija.\nUkoliko bi ovakav sistem u skorijoj budućnosti zaživeo, to bi predstavljalo pravu revoluciju u automobilskoj industriji. Sistem elektificiranih puteva doveo bi do gašenja potrebe za korišćenjem teških baterija i zaboravljanja problema sa radijusom kretanja sa jednim punjenjem. O sličnom projektu, koji dolazi iz holandskog studija “Rosgarde”.\nU “Volvou” kažu da bi ovaj sistem bio dosta jeftiniji u odnosu na onaj koji se sada koristi, a koji se zasniva na punjenju putem kablova. Naravno, do eventualne primene ovog sistema proći će još dosta vremena, kako bi se on usavršio.\nSubaru Tribeca izlazi iz proizvodnje u januaru\nAudi E-Tron u prodaji\nNova „mazda 2“: Zalet iz Barselone\nNovi Suzuki Jimny počeće da se prodaje od sledeće godine\nDizajnirajte Opel Amperu za 2020.\nFolksvagen prodao više od tri miliona vozila za pola godine


Vesti online / Vesti / Ex YU / Obeleženo 77 godina od masakra nad Srbima u ustaškom logoru\nU uvali Slana, na ostrvu Pag, obeleženo je 77 godina od kada je u noći između 14. i 15. avgusta, stradala 791 žrtva režima NDH, među kojima je bilo 91 dete do 15 godina, uključujući bebu od približno pet meseci starosti, 293 žene i 407 muškaraca.\nTe rovove, kako je za Tanjug ispričao predsednik Udruženja Dušan Bastašić, žrtve su same\n* "Tompson svesno čini veliku štetu Hrvatskoj"\n* "Šta je sa srpskim žrtvama?"\n* Pupovac: HR se ne može porediti s Hitlerovom Nemačkom\nkopale na mestu gde je imalo i malo zemlje koja bi mogla biti iskopana, a zatim su naterani da uđu u njih, gde su ubijeni, nakon čega su zatrpani zemljom i kamenom.\n- U aprilu 1941. godine, neposredno nakon proglašenja NDH, počelo se sa formiranjem prvog likvidacionog centra, pomno planiranog još pre početka rata. Deo tog logora, tačnije tri logora formirani su na ostrvu Pagu, na uvali Slana, jedan za Srbe, jedan za Jevreje i ideološke protivnike te države, a svega nekih pet kilometara dalje, u mestu Mejdana formiran je prvi logor za žene i decu u Drugom svetsku ratu, gde su zatvarane Srpkinje i Jevrejke sa decom - ispričao je Bastašić.\n- U noći između 14. i 15. avgusta, te žene i deca, kojima je pridruženo oko 420 muškaraca prošli su put od logora Slana do mesta gde ima nešto zemlje i gde je bilo moguće da se lakše iskopaju rovovi i tu su ubijene, uoči praznika Velike Gospe - kazao je Bastašić.\nKako je naveo, prema svedočenju učesnika u tom pokulju, egzekutori su bili plaćani sa po dodatnih 100 kuna za sat klanja, nakon čega su se u krvavim uniformama i pijani, uputili u grad Pag, gde se proslavljala Gospa.\n- Tada su ekshumirala tela ubijena na ovom mestu, spalili su ih i taj pepeo prosuli u iste rovove. Radeći to radili su i detaljan zapis i evidentirali su da su ekshumirali tela 91 deteta do 15 godina, uključujući bebu od približno pet meseci starosti, 293 žene i 407 muškaraca - naveo je Bastašić.\nPrve logoraše kompleks logora u Pagu primio je 24. juna, 1941. godine, a do 20. avgusta, dok nije zatvoren, prema istraživanjima profesora Ðure Zatezala, na području Paga ubijeno je 8.010 ljudi.\n- Onda su se zločinci odlučili da te žrtve tovare u brodove i ubacivali ih u neke od jama na ovom području - kazao je Bastašić\nCeo deo akvatorijuma gde su bacane žrtve, u širini od 100 metara, zajedno sa delom ostrva Pag na kojem su bili logori, proglašen je još šesdesetih godina prošlog veka za spomen područje, ali kako je naveo Bastašić, prošle su decenije, a to mesto je zaboravljeno.\n- Dobili smo fotografiju po kojoj smo uspeli da pronađemo ovo mesto, ali da nije bilo lokalnog meštanina, sa ostrva Pag, teško da bismo mi našli ovo mesto. Lokalno stanovništvo nam je i pomoglo da pređemo ovaj put i da iznesemo „Časni krst“ i postavimo ga na mestu gde se desilo stradanje - kazao je Bastašić.\nLogor na Pagu


Trampova poseta u senci nasilja - Svet - Dnevni list Danas\nPočetna » Svet » Trampova poseta u senci nasilja\nU Indiji u neredima ubijeno najmanje desetoro ljudi\nTrampova poseta u senci nasilja\nNasilni protesti u Delhiju zbog novog spornog zakona o državljanstvu u kojima je do sada ubijeno desetoro ljudi zasenili su prvu zvaničnu posetu američkog predsednika Donalda Trampa Indiji.\n0Piše: M. K. 25. februara 2020. 19.40 Izmenjeno: 19.41\nU nasilju u kojem je severoistočni deo grada buknuo u plamenovima, a koje je bilo nastavljeno i juče, ubijen je pored civila i jedan policajac dok je više od 150 ljudi ranjeno. Sukobi su počeli u nedelju na severoistoku zemlje kada je, kako se navodi, hinduistička grupa napala grupu muslimana koji su protestovali.\nGrupa muslimana je blokirala lokalni put nekoliko dana, mirno protestujući protiv zakona o državljanstvu koji navodno diskriminiše muslimane.\nGardijan piše da je grupa hinduista navodno bacala kamenice i napala muslimanske demonstrante koji su potom uzvratili nasiljem.\nOsim što su letele kamenice, paljene su prodavnice, automobili, benzinske pumpe u Kadžuriju i Badžanpuri, područjima Delhija, kao i hinduistički hramovi i područja za molitve muslimana. Policija je odgovorila suzavcem i granatama i navodno je na sukobljene grupe bacala Molotovljeve koktele.\nPošto se nasilje nastavilo i juče, glavni ministar Delhija Arvin Kedžrival je apelovao na ljude da održe mir dok je on bio na sastanku s ministrom unutrašnjih poslova Amitom Šahom, lokalnim političarima i zvaničnicima iz područja pogođenih nasiljem.\n„Veoma sam zabrinut zbog preovladavajuće situacije u pojedinim delovima Delhija. Svi mi zajedno treba da uložimo sve napore da ponovo uspostavimo mir u našem gradu. Opet apelujem na sve da izbegavaju nasilje“, poručio je Kedžrival na Tviteru.\nU područjima severoistočnog Delhija, gde je deo škola zatvoren i gde ima najviše nasilja, zabranjeno je okupljanje više od četvoro ljudi. Međutim, verske grupe su se juče ponovo sukobile.\nTramp se juče popodne sastao sa indijskim premijerom Narendrom Modijem dok su ulice Delhija i dalje gorele. Iako su američki zvaničnici najavili da će Tramp postaviti pitanje verske slobode u privatnom razgovoru s Modijem u Delhiju, u govoru koji je u ponedeljak održao na mitingu u Ahmedabadu američki predsednik je pohvalio indijskog premijera za „demokratsko i tolerantno rukovodstvo“ u Indiji.\nGovoreći na jučerašnjoj konferenciji za novinare nakon koje je napustio Indiju, Tramp je rekao da nije s Modijem pričao o nasilju.\n„Nisam (o tome pričao) s premijerom Modijem, to je na Indiji“, rekao je Tramp novinarima, dodajući da ne želi da komentariše „pojedinačne slučajeve“.\nOn je, međutim, naglasio da su razgovarali o verskoj toleranciji i sve većem nasilju protiv muslimana u Indiji.\n„Dobio sam veoma moćan odgovor od premijera Modija. Rekao mi je da veoma blisko sarađuju s manjinama u Indiji. Premijer Modi je rekao da u Indiji ima oko 200 miliona muslimana i da njegova vlada blisko sarađuje s manjinama“, rekao je Tramp.\nPitanje verske slobode i autoritarnosti nije pomenuto ni ranije tokom dana na zajedničkoj konferenciji za novinare Trampa i Modija. Dvojica zvaničnika su umesto toga razgovarali o dugo priželjkivanom trgovinskom sporazumu mada su napomenuli da su razgovori o tome tek u začetku.\n„Optimističan sam da možemo da postignemo sporazum od velike važnosti za obe zemlje“, rekao je Tramp.\nModi se bori sa stalnim neredima od kada je njegova hinduistička nacionalistička vladajuća stranka BJP u decembru usvojila amandman na zakon o državljanstvu, kojim se državljanstvo dodeljuje svim izbeglicama iz Južne Azije osim muslimanima.\nKada je reč o planiranom nacionalnom registru građana (NRC), postoji bojazan da će se zakonom o državljanstvu otuđiti indijska muslimanska zajednica u njenoj sopstvenoj zemlji i potkopati sekularni temelji Indije tako što će religija postati osnova za državljanstvo.\nDemonstracije protiv amandmana na zakon, koje se u protekla tri meseca održavaju u gotovo svim velikim gradovima Indije, nailaze na sve autoritarnije mere, uključujući incidente koji su povezani s masovnim hapšenjima i zastrašivanjem muslimanske zajednice, kao i izveštaje o mučenju aktivista, demonstranata i nevinih prolaznika muslimana.\nDonald Tramp, Indija, Narenda Modi, posetaNju Delhi\nTrampova administracija je veoma loše reagovala


Dan online - Politika: Režim žuri da pokrade nove izbore - 2020-06-14\nPolitika ANALITIČARI SAGLASNI DA ĆE PREDSTOJEĆI IZBORNI PROCES BITI NAJNEREGULARNIJI DOSAD\nBoris Marić Režim žuri da pokrade nove izbore Izbori će se desiti bez potrebnih kontrolnih mehanizama i sa i dalje naglašenom zloupotrebom državnih resursa, koju definiše čuvena mantra „jedno zaposlenje, četiri glasa”, kaže Marić\nRežim šefa države i DPS-a Mila Đukanovića namjerava da što prije organizuje parlamentarne izbore, jer želi da sprovede novu izbornu krađu, ocijenili su politički analitičari. Pravnik Boris Marić kaže za „Dan” da Đukanoviću i partiji na čijem je čelu odgovaraju izbori što prije.\nDemos ne ide na sastanak, traži odlaganje glasanja\nPredstavnici Demosa neće doći na konsultacije u vezi sa održavanjem parlamentarnih izbora, koje je za utorak zakazao Đukanović. Iz te partije su kazali da Đukanovića, rasterećenog balasta javne odgovornosti, ne interesuje demokratski konsenzus u zemlji.\n– Impresionira sposobnost Đukanovića da se, poslije autokratskih radnji podzemnog daha, korupcionaških koverti raznog tipa, kao i glavne uloge u podsticanju opasnih raskola u zemlji na ivici građansko nacionalnih sukoba, naglo pojavi u umišljenoj ulozi demokratskog legaliste i kohezionog faktora u zemlji – kazali su iz Demosa.\nSmatraju da jedini put izlaska iz pravno-političke neregularnosti u zemlji jeste odlaganje izbora do postizanja dogovora o makar elementarno normalnim uslovima za njihovo održavanje.


Objavljen javni poziv za dostavljanje koncepata projektnih prijedloga u oblasti promocije mreža energetske efikasnosti u industriji - Agencija za razvoj preduzeća Eda\nEda je u okviru projekta SBA u BiH, raspisala javni poziv za dostavljanje koncepata projektnih prijedloga u oblasti promocije mreža energetske efikasnosti u industriji. Cilj Javnog poziva je unapređenje energetske efikasnosti domaćih MSP, kroz promociju mreža energetske efikasnosti u industriji.\nUkupan raspoloživi iznos bespovratnih finansijskih sredstava za Javni poziv je 150.000 KM. Minimalan iznos bespovratnih finansijskih sredstava koja mogu biti odobrena za pojedinačni projekat je 90.000 KM, a maksimalni iznos je 150.000 KM.\nIzbor korisnika bespovrtanih sredstava će biti vršen do ukupno raspoloživog iznosa finansijskih sredstava za Javni poziv.\nJavni poziv sa Uputstvom za prijavu i pratećim obrascima dostupan je na: https://edabl.org/wp-content/uploads/2021/05/JP-promocija-mreža-energetske-efikasnosti-u-industriji.pdf


DEMOKRATSKA STRANKA OSUDILA PRETNJE NOVINARIMA MAGLOČISTAČA - Magločistač\nPočetna Aktuelno DEMOKRATSKA STRANKA OSUDILA PRETNJE NOVINARIMA MAGLOČISTAČA\nDemokratska stranka (DS) je danas osudila pretnje smrću novinarima subotičkog portala Magločistač upućene putem interneta, upozorivši da su u današnjoj Srbiji „pretnje sastavni deo svakodnevice“.\n„Diskurs sastavljen od mržnje i histerije koji podstiče vlast Aleksandra Vučića i Srpske napredne stranke (SNS), ostaviće duboke posledice po stanje u našoj državi i društvu“, upozorila je DS.\nTa stranka je u saopštenju navela da su „građani i slobodni mediji najveće žrtve rata za prevlast i borbe za podelu plena unutar SNS“.\nU pretnjama novinarima subotičkog portala poslatim putem interneta se navodi da će biti „zaklani kao zečevi“ i da će „čizmama gaziti“ po njihovim „krajnicima“.\nDS je navela i da „grkljan“ kao simbol „napredne Srbije predstavlja poslednji alarm, a da su hajke protiv nezavisnih lokalnih medija dokaz krajnosti do kojih su spremni da idu samo kako bi imali potpunu kontrolu nad životom ljudi“.\nTa stranka je istakla i da će „uvek braniti pravo medija da slobodno i jasno govore, istražuju i budu u službi javnog interesa“.


Posjeta direktora Češke razvojne agencije Bosni i Hercegovini | Ambasada Češke Republike se ponosno svrstava medju sponzore ovogodišnje manifestacije "Dani arhitekture 2015"\nHome > razvojna saradnja > Projekti Češke razvojne... > Posjeta direktora Češke...\nDirektor Češke razvojne agencije Michal Kaplan je od 25. aprila 2016. godine u posjeti Bosni i Hercegovini, kao jednoj od prioritetnih zemalja ra razvoj. Tom prilikom posjetio je projekte, koji su u fazi realizacije već drugu godinu, te je imao priliku održati sastanke i sa međunarodnim partnerima.\nRepublika Češka je prva reagovala kada je 2014. godine požar zahvatio Arhiv Bosne i Hercegovine, i poslala stručnjake da pomognu u procjeni štete, te da daju savjete o tome šta je potrebno uraditi kako bi se zaštitila građa i dokumentacija. Iz prve ideje dalje je razvijen projekat, koji se trenutno realizuje, a to je edukacija dvije uposlenice Arhiva Bosne i Hercegovine u Arhivu Republike Češke. Osim što su dobile intenzivnu edukaciju, saradnja se nastavlja i dalje, gdje češki stručnjaci nude svoju ekspertizu na duži period. U slijedećoj fazi projekta Arhiv Bosne i Hercegovine će dobiti i laboratoriju u kojoj će uposlenici moći da rade restauracijske poslove.\nDirektor Češke razvojne agencije je prvi put posjetio Arhiv Bosne i Hercegovine, te je mogao i sam da se upozna sa količinom štete koja je nastala prilikom požara, kao i djelatnostima koje planirane saradnjom kroz ovaj projekat.\nInstitut za metrologiju Bosne i Hercegovine\nProjekat se realizuje između BiH Instituta za metrologiju i Češkog drzavnog instituta za metrologiju. Saradnja ova dva instituta se sastoji u dovozu instrumenata kao i na edukaciji uposlenika Instituta za metrologiju, kako bi kroz saradnju na ovom projektu mogli dobiti i međunarodne certifikate.\nCilj projekta je prijenos jedinsvenog iskustva kolega iz Republike Češke u primjeni novih standarda kao i metoda mjerenja, kako bi se osigurala međunarodna priznanja za Bosnu i Hercegovinu.\nSvečano potpisivanje Memoranduma FARMA 2 dana 27. 4. 2016.\nNajvažniji bilateralni partneri za Republiku Češku u Bosni i Hercegovini su USAID i švedska SIDA. Saradnja na projektima za lokalni razvoj traje dugi niz godina, od kada je potpisan Memorandum 2011. godine na projektu FARMA. Zahvaljujući veoma uspješnoj saradnji, a na kojoj su lokalni partneri iskazali veliku zahvalnost, te potrebu za nastavkom zajedničkog rada sa ekspertima iz Republike Češke, potpisivanjem novog Memoranduma dogovorena je saradnja i u narednom periodu sa novim projektom FARMA 2.


Gradonačelnik Kasumović i ambasadorica Švicarske Konfederacije u Bosni i Hercegovini održali neformalni sastanak\nDanas je ambasadorica Švicarske Konfederacije u Bosni i Hercegovini NJ. E. Andrea Rauber Saxer boravila u gradu Zenici povodom otvaranja 24. Zeničkog privrednog sajma ZEPS te održala neformalni sastanak sa gradonačelnikom Zenice, gdinom Fuadom Kasumovićem.\nOvom prilikom razgovaralo se o politici djelovanja švicarske vlade u Bosni i Hercegovini, aktuelnom stanju u Gradu Zenica, projektima koji su u toku te izazovima u njihovoj implementaciji.\nAmbasadorica Rauber Saxer je predstavila Strategiju saradnje Švicarske u Bosni i Hercegovini za period 2017.-2020., koju je izradila Švicarska agencija za razvoj i saradnju (SDC) i Državni sekreterijat za ekonomske poslove (SECO) uz konsultacije sa vladinim službama BiH i partnerima iz civilnog društva. Predviđena finansijska sredstva za realizaciju Strategije u BiH iznose 74 miliona švicarskih franaka.\nGradonačelnik Kasumović je istakao pozitivnu saradnju sa Razvojnom agencijom Vlade Švicarske Konfederacije (SECO) u projektu „Vodosnadbjevanje i odvodnja otpadnih voda BiH II“ i zahvalio na obezbjeđivanju grant sredstava za sufinansiranje novog projekta „Sakupljanje i tretman otpadnih voda Grada Zenica“ u iznosu od 4.750.000 EUR-a, kojim će se osigurati ekološki i higijenski prihvatljiva odvodnja sanitarnih otpadnih voda grada Zenica.\nDalje je istakao da je u toku rješavanje problema zagrijavanja grada i ambasadorici predstavio projekat na bazi joint-venture kompanije u koji Grad Zenica ulazi zajedno sa kompanijom ArcelorMittal i firmom iz Finske a koji na ekološki prihvatljiv način rješava ovaj problem.\nAmbasadorica je naglasila da švicarska vlada pridaje veliki značaj projektima u oblasti zaštite okoliša i da će u narednim posjetama gradskoj upravi razgovarati o mogućnostima ostvarenja saradnje i u drugim oblastima.\nZahvalila se na održanom sastanku i istakla da će se u skorije vrijeme održati sastanci predstavnika ambasade Švicarske Konfederacije i gradske uprave Zenica kako bi se razmotrile mogućnosti intenzivnije saradnje.


Feb 4, 2016 SES, UHD-1, Vivicast Media\nKompanija SES S.A., jedan od vodećih svetskih satelitskih operatera, i Vivicast Media predstavili su UHD-1, novi dinamični Ultra HD kanal za severnoameričke kablovske operatere, telekomunikacione kompanije i njihovu publiku.\n„Kompanija Vivicast Media godinama unazad nalazi se među predvodnicima u oblasti razvoja Ultra HD tržišta, budući da se primpremala za pružanje ovih usluga u velikom obimu. Sada kada Ultra HD tehnologija postaje stvarnost, uzbuđeni smo zbog naše saradnje sa kompanijom SES, pravim inovatorom u oblasti obezbeđivanja Ultra HD tehnologije u svim domaćinstvima“, izjavio je Stjuart Smiterman (Stuart Smitherman), predsednik kompanije Vivicast Media. „Usmereni smo na pružanje najboljeg Ultra HD programa na UHD-1 i nastavljamo da tražimo nova partnerstva koja bi nam omogućila da proširimo naš Ultra HD portfolio. Naša saradnja sa kompanijom SES omogućuje nam da kreatorima sadržaja ponudimo širok pristup severnoameričkom tržištu, što će biti jedan od ključnih faktora u procesu obezbeđivanja ovih novih standarda kada je u pitanju televizijski sadržaj“.\n„UHD-1 je još jedan program u našem širokom spektru Ultra HD kanala u Severnoj Americi, koji je omogućen gotovo svakom kablovskom operateru putem naše end-to-end Ultra HD platforme zasnovane na satelitu, a koja je predstavljena prošle godine“, izjavio je Stiv Korda (Steve Corda), potpredsednik sektora za razvoj poslovanja kompanije SES u Severnoj Americi. „Budući da korisnici u sve većoj meri koriste Ultra HD tehnologiju u svojim domovima, ozbiljna ponuda kanala od ključnog je značaja za zadovoljavanje njihove želje za atraktivnim i visoko kvalitetnim Ultra HD programom. Naš dogovor sa kompanijom Vivicast Media, kao i predstavljanje UHD-1, donosi četvrti po redu Ultra HD kanal na našu severnoameričku platformu. Kompanija SES i njeno središte luka Ultra HD satelitskog okruženja postali su preferirani partner mnogih kablovskih operatera i drugih distributera televizijskog sadržaja koji su spremni za pokretanje Ultra HD tehnologije širom svojih mreža, a ujedno i predstavljaju mesto na kome želite da budete”.


Svim zdravstvenim radnicima u Srbiji koji obole od COVID-19, država će obezbediti isplatu punog iznosa zarade, a ne samo 60 odsto, kao za obično bolovanje, piše sajt Lozničke novosti.\nSajt piše da je to epilog vesti o Opštoj bolnici u Loznici u kojoj je uprava obavestila zaposlene da ne može poštovati preporuku Vlade Srbije o isplati razike od 40 odsto pune plate obolelim zdravstvenim radnicima, jer nema sopstvenih sredstava.\nO tome su u ponedeljak zaposleni u toj bolnici obavestili agenciju Beta.\nKako su tada agenciji Beta rekli zaposleni, situacija u Opštoj bolnici u Loznici je alarmantna, a u čitavom Mačvanskom okrugu se beleži najveći broj novih slučajeva korona virusa.\nIako nije bilo predviđeno da loznička bolnica uđe u kovid-sistem, zbog priliva novih pacijenata koje više ne može da primi kovid-bolnica u Šapcu, Grudno odeljenje bolnice u Loznici čije renoviranje još nije završeno, pretvoreno je u KOVID-odeljenje, a bolnica u “crvenu zonu”.\nPomoćnik direktora Opšte bolnice, Zoran Kovačević, rekao je za Lozničke novosti da preporuku Vlade o isplati punih plata obolelom zdravstvenom osoblju mogu sprovesti samo veće bolnice koje imaju sopstvene prihode, pogotovo tercijarne ustanove u Beogradu.\n“Sada je RFZO, koji je naš finansijer, verovatno pod pritiskom izašao i ponudio da praktično plati sve ono što prethodno nije, i na taj način je rešena dilema”, rekao je Kovačević.\nNaveo je da će obolelom zdravstvenom osoblju biti isplaćeno sto odsto zarade za prvih mesec dana bolovanja, a ukoliko se bolovanje produži i na drugi mesec, “opet važi onih 60 odsto plate”.\nGoran Savić, predsednik Sindikata “Nezavisnost” u lozničkoj Opštoj bolnici, rekao je za Lozničke novosti da su ga iz uprave obavestili da će svi zaposleni koji su pozitivni na COVID-19, dobiti celu platu.\nSavić je objasnio da “po tački 101A dopune kolektivnog ugovora, koje su u martu, kada se pojavila epidemija COVID-19, potpisali sindikati u zdravstvu i predstavnici Ministarstva zdravlja, svaki radnik ima pravo na stopostotnu nadoknadu ako se zarazi ovim virusom”.\n“Ako nešto usvoji Vlada, ne znam zašto se to drugačije tumači u RFZO, to je odluka, nije preporuka” rekao je Savić.\nSajt Lozničke novosti pita “zašto je Vlada Srbije uopšte i donela preporuku da bolnice isplate punu platu zaposlenima koji obole od COVID-19, kada se unapred znalo da to mogu učiniti samo pojedine ustanove?”.\n“Zar nije bilo poštenije odmah na početku odlučiti da razliku od 35 odsto nadoknadi država, pa do ovakvih nezadovoljstava medicinskih radnika ne bi dolazilo”, piše u tekstu.


Odličja za srpske igrače na Juniorskom Otvorenom prvenstvu Srbije u golfu | GAS\nOdličja za srpske igrače na Juniorskom Otvorenom prvenstvu Srbije u golfu\nOd 2-4. jula 2016. godine u Beogradu je održano Otvoreno juniorsko prvenstvo Srbije u golfu koje je okupilo mlade golfere i golferke do 21 godine iz 5 zemalja.\nPored domaćina iz Srbije, na turniru su učestvovali igrači iz Švajcarske, Hrvatske, Slovenije i Mađarske. Ovogodišnji WAGR probation event organizovala je Golf asocijacija Srbije u saradnji sa GC Beograd.\nNa terenu na Adi Ciganliji uz dobru organizaciju viđena je i sjajna igra naših reprezntativaca koji nisu dozvolili gostima da odnesu ni jedno odličje.\nU konkurenciji golfera do 16 godina prva tri mesta zauzeli su: Luka Jovanović (212), Marko Jokić (214), Andrija Đorđević (219), ostavivši za po jedan udarac iza sebe četvrtoplasiranog Aljošu Kafola(220) iz Slovenije i Balinta Zavackog (221) iz Mađarske.Posebno zanimljivo bilo je poslednjeg dana igre gde su finalnu rundu sa istim rezultatom započeli A.Đorđević (GCB) i L.Jovanović (GCB) dok je mladi M.Jokić (GCC) bio na samo udarac zaostatka. Sjajan završetak birdie-m na 18-oj rupi ipak nije bio dovoljan da Marko poremeti rezultat Luke Jovanovića i dovede nas u priliku da gledamo play off.\nKod devojaka do 16 godina ništa manje zanimljivo, rezultat je odlučen poslednjim patom na 18-oj rupi, kojim je mlada Jefimija Đorđević (230) ostavila iza sebe koleginicu iz reprezentacije Janu Marinović (231) i trećeplasiranu Jelenu Knoll (232) iz Švajcarske.\nU kategoriji do 21. godine, kod dama tokom sva tri dana igre Tamara Palkovljević (GCC) jasno je dala do znanja da će ove godine poneti titulu Nacionalne prvakinje Srbije, sa rezultatom od 235 udaraca, dok je Lina Dedijer upisala 277.\nKod momaka u istoj kategoriji viđena je sjajna igra mladih reprezentativaca a rezultatom se posebno izdvojio Mihailo Dimitrijević (GCB),koji je rezultaom od čak -6, odigravši tri runde ispod para ubedljivo pobedio ispred vicešampiona Branimira Gudelja (5) i Ranka Helca (11) . Posebno je fascinantna bila runda broj jedan, kada je šampion odigrao 64 udarca, potvrdivši rekord terena. Na to je dodao još dve po 67 i upisao svoj najbolji turnirski rezultat kao i najbolji turnirski rezultat ikad viđen u Beogradu.\nPosebno zadovoljstvo bilo je videti najmlađe igrače za koje ovaj turnir tradicionalno predstavlja prvo prvenstvo i susret sa igračima iz susednih zemalja.\nZadovoljstvo održanim prvenstvom iskazala je generalni sekretar GAS, Irena Suturović Bogdanović, koja je uz čestitke na pokazanoj igri dodelila pehare najboljima, zahvalivši GC Beograd na saradnji, uz poziv da sledeće godine ovo prvenstvo vidimo na WAGR listi i pokažemo još bolje rezultate.


12-12-2019 10:03 Izdvojeno Srbija Politika\nKrivična prijava koju je protiv predsednika države Aleksandra Vučića i njegovog brata Andreja podneo potpredsednik SNS Miloš Vučević zbog slučaja „Jovanjica“ je krizni politički PR (marketing) namenjen onima koji bi mogli da se pokolebaju i ne glasaju za naprednjake kojima su naklonjeni.\nIpak, na taj način se ne može poentirati već bi efektnije bilo da je zatraženo da se utvrdi ko je kriv za to što je vlasnik „Jovanjice“ dobio dozvolu za proizvodnju organskog povrća a uzgajao je indijsku konoplju, kažu Bojan Klačar, izvršni direktor Cesida, i politički analitičar Cvijetin Milivojević.\nPredsednik države naveo je da očekuje da bude pozvan i saslušan i da se provere svi navodi oko toga da li je umešan on ili neki član njegove porodice, kao i da „da se vidi šta je to što su iz opozicije ponudili oko dokaza, iako nisu ponudili ništa od dokaza, i da se o tome obavesti javnost“.\nPosle ocena da je podnošenje prijave pritisak na pravosudne organe i dokaz da ih vlast ponižava, postavlja se pitanje zašto to predsednik države radi i koji politički efekat takvi postupci imaju.\nMilivojević navodi da je otkrivanje droge u Jovanjici isuviše nebitna tema da se time bavi predsednik države i predsednik najveće stranke.\n“On time zapravo pokazuje da ga ta afera jako tišti odnosno indirektno pokazuje da neko iz te stranke ima neku vrstu odgovornosti. Da to nije tako, onda se on time ne bi ni bavio”, navodi Milivojević.\nKako dodaje, ne može se poentirati tako što se kao kontraspin objavljuje fotografija glavnog političkog rivala (Dragana Đilasa) koji se slikao sa rođenim bratom svoje bivše devojke.\n“Opet ga je neko pogrešno savetovao. To je kontraproduktivno za nekoga ko s pravom svakog dana traži da se ne diraju članovi njegove porodice”, ukazuje Milivojević.\nPrema njegovim rečima, tako ovu situaciju vide oni koji nisu 700.000 naprednjaka.\n“Svako ko uključi mozak, a ne mora da podržava ni vlast ni opoziciju i ne očekuje sinekuru od SNS će razmišljati na ovaj način. Bilo bi mnogo efektnije i korisnije da je pozvao da se proveri ko je kriv za to da neko dobije dozvolu da gajenje organskog povrća a gaji indijsku konoplju”, kaže Milivojević.\nBojan Klačar smatra da je podnošenje prijave reakcija na pisanje pojedinih medija i tvrdnje pojedinih opozicionara te da ovo nije marketing nego krizni politički PR jer se reaguje na nešto što naprednjaci nisu želeli niti planirali da se dogodi.\n“Ovo je na neki način i razvodnjavanje cele priče, odnosno prebacivanje fokusa na stvari koje nisu relevantne kako bi se prikrile važnije stvari. A uz sve to se teret prebacuje na Vučića, koji od samog početka nije direktan akter. Ovo je i komuniciranje sa biračima SNS, a možda i više sa onima koji su neodlučni i razmišljaju da glasaju za SNS kako se ne bi pokolebali i postavili neko pitanje. Morala je da usledi reakcija jer se ne sme dozvoliti osipanje birača. Zato Vučić sebe postavlja u centar zbivanja zalažući svoj autoritet koji je kod birača daleko veći u odnosu na ostale čelnike partije”, zaključuje Klačar.\nPročitajte OVDE šta je Miloš Vučević rekao o aferi “Jovanjica”.\nĐILAS: Srbija je zemlja ucenjenih, prebijanih, a i hrabrih\n"Uzleteće Miloševićeva duša iznad i Haga i sitnih duša u Srbiji koje su ga prodale Zapadu"


Back REPORTAŽE AKTUELNO Nacionalni tim za preporod sela: Svim sredstvima pomoći oživljavanje sela\nčetvrtak, 11 jul 2019 22:26\nUpozoravajući da je od oko 4.500 naselja u Srbiji, u fazi nestajanja 1.200, ministar je upozorio da se taj proces neće zaustaviti ako se mladi ne vrate u selo i ako im se ne obezbede uslovi za život.\nPredložio je da se mladima koji žele da žive na selu bez nadoknade da do 50 hektara obradivog zemljišta koje je u državnom vlasništvu. „Jedini uslov za korišćenje tog zemljišta bio da bi da se na njemu organizuje poljoprivredna proizvodnja po savremenim uslovima, kazao je Krkobabić.\nIzneo je da je od 570.00 poljoprivrednih gazdinstava u Srbiji, u vlasništvu mladjih od 40 godina svega 40.000. Istovremeno s oživljavanjem poljoprivredne proizvodnje, na selu je potrebno graditi škole, zdravstvene i kulturne ustanove, puteve, a „u kakvom je stanju srpsko selo, pokazuje podatak da je 73 odsto domova kulturne van funkcije“, rekao je Krkobabić. Istakao je da je za dve ipo godine osnovano 475 zadruga, a da je 95 dobilo ukupno milijardu dinara finansijske pomoći države.\nČlan Nacionalnog tima za preporod sela, Vladimir Goati, založio se za „ukrupnjavanje" poljoprivrednih parcela jer su „usitnjeni posedi velika prepreka razvoju poljoprivrede, čemu su doprineli propisi o nasledjivanju zemljišta“. Goati je predložio izmenu propisa o nasledjivanju da bi obradivo zemljište ostajalo u vlasništvu jednog naslednika, a ostali bi bili „pravedno isplaćeni".\n- U Srbiji 1.000 sela nema prodavnicu, a 500 nema asfaltiran put. U 150.000 kuća u selima niko ne živi, a 50.000 kuća nema vlasnika - obavestio je Gulan.\nPredstavnici regionalnih razvojnih agencija u obećali da će pomagati Nacionalnom timu za preporod sela, ali da su za to potrebni stručni kadrovi.


Sa diskusije - Marks21 | Solidarnost\nčetvrtak, 02 novembar 2017 17:36\nutorak, 22 december 2015 14:32\nU punoj tribinskoj sali Doma omladine Beograda 20. decembra održali smo diskusiju o tome da li radikalna levica treba da se pridruži novoj inicijativi za partiju Borka Stefanovića – Levici Srbije. Diskusija je okupila preko 100 ljudi, među kojima predstavnike/ce većine radikalno levih organizacija u Srbiji, ali i veliki broj pojedinaca/ki zainteresovanih za angažman na levici. Rasprava je otpočela uvodnim izlaganjem Matije Medenice (Marks21), u kojem su rekapitulirani stavovi koje smo do sada iznosili o ovom pitanju, kao i osnovni argumenti za i protiv pridruživanja Levici Srbije, moderirao je naš član Miloš Stefanović.\nsreda, 10 oktobar 2012 16:44\nOd 25. do 28. septembra u beogradskom KC Magacinu održana je regionalna konferencija Susreti – Budućnost evropskih integracija, politička ekonomija i kultura: leve kritičke perspektive, u organizaciji Kontekst kolektiva i Marks21. Teme konferencije bile su kriza EU, dužnička kriza na Balkanu i mogućnosti stvaranja leve političke alternative u Srbiji. Više od 200 ljudi učestvovalo je na čitalačkim sekcijama, predavanjima i razgovorima koji su tokom tri dana Savamalu stavili u središte levih zbivanja na prostoru bivše Jugoslavije.\nčetvrtak, 08 jul 2010 10:00\nDiskusije o Grčkoj protekle u duhu povezivanja borbi\nGrčka je u ovom periodu svakako simbol radničke borbe koja pruža odlučan otpor „kriznim merama“ svoje vlade. Podstaknuta ovim, kao i rastućim trendom krize i zaduživanja u Srbiji, grupa Marks21 održala je dve tribine na temu: Evropska kriza i grčki otpor. Tribine su održane 2. jula u Kulturnom centru Zrenjanin i 3. jula u kafe-knjižari Ilegala u Beogradu.\nnedelja, 01 februar 2009 04:14\nDiskusija o Grčkoj i Palestini


VEĆINA BANKARSKIH INDIKATORA NA NAJVIŠEM NIVOU IKADA\nRješavanjem ranjivosti iz prethodnog perioda ojačana je finansijska stabilnost i većina bankarskih indikatora je na najvišem nivou ikada, kazao je guverner Centralne banke Crne Gore Radoje Žugić na sastanku sa zamjenikom izvršne direktorice Međunarodnog monetarnog fonda Taom Zangom.\nKako je saopšteno iz CBCG, Žugić i ministar finansija Darko Radunović nastavili su godišnje sastanke sa predstavnicima Međunarodnog monetarnog fonda, a na sastanku sa Zangom guverner je naglasio da se očekuje skoro usvajanje novog seta zakonske regulative u domenu bankarskog sistema.\nUkazao je i da je donijeta nova podzakonska regulativa u domenu sprečavanja pranja novca i da je taj dio odgovornosti Centralne banke Crne Gore značajno unaprijeđen.\n,,Radunović je istakao nastavak trenda snažnog ekonomskog rasta i smanjenja nezaposlenosti, što je, između ostalog, doprinijelo i rastu budžetskih prihoda. Naveo je da se istovremeno sprovode mjere na primjeni strategije upravljanja javnim dugom, u okviru kojih je ostvaren uspjeh sa posljednjom emisijom euroobveznica, kao i mjere na smanjenju budžetskog deficita, koji je ove godine predviđen na nivou ispod 3 odsto BDP-a”, ističu u Centralnoj banci.\nZeng je kazao da se reforme u bankarskom sistemu odvijaju u pravom smjeru i da u narednom periodu akcenat treba da bude na implementaciji novih propisa.\n,,Takođe je naveo da nastavak strukturnih reformi i investicije u ljudske resurse i infrastrukturu imaju veliki značaj za dalji ekonomski rast i obezbjeđenje fiskalne održivosti”, dodaju u CBCG.\nCrnogorska delegacija se susrela i sa izvršnim direktorom Belgijsko-holandske konstituence MMF-a Entonijem Delanojem, kome su prezentovani rezultati u fiskalnom i finansijskom sektoru.\n,,Delanoj je istakao zadovoljstvo nastavkom pozitivnih trendova u Crnoj Gori”, navode u Centralnoj banci.\nTakođe, delegacija se sastala sa predstavnicima odjeljenja za fiskalna pitanja, monetarna pitanja i tržište kapitala i statistiku, tokom kojih je razgovarano o projektima tehničke pomoći Ministarstvu finansija i Centralnoj banci Crne Gore, važnih u procesu daljeg provođenja strukturnih reformi u zemlji.\nCG APLICIRALA ZA 425.000€ POMOĆI OD EU


NIKADA NEĆEMO ZABORAVITI GENOCID U SREBRENICI“\n22. godine  nakon genocida  u Srebrenici   još se postavljaju pitanja o realnosti ovog organizovanog zločina u kome su učestvovali ljudi iz Srbije i Crne Gore  a čije posledice su vidljive na čitavom prostoru ex Yu. Pravda nije zadovoljena jer osim komandne i neposredne odgovornosti izvršioca (ne svih) ne proziva se odgovornost inspiratora i podržavatelja. Proces iscjeljenja društva je otežan organizovanim zaboravom i veličanjem zločinaca , izostaje i   uvažavanje patnji žrtava.\nUprkos simboličkog izvinjenja, obilježavanja ovog dana prisustvom ljudi iz vlasti komemoraciji i posjetama spomenika žrtvama  u Crnoj Gori  se ne razvija svijest o važnosti istine i odgovornosti za učinjeno.\nU Crnoj Gori se aktivno podržava  ubjeđenje da Crna Gora nije podržavala i učestvovala  u genocidu i zločinima u BiH  od strane pozicije i većine opozicije.Ovakav odnos podržava podjele i ravnotežu straha od naacionalnih sukoba.\nGovoriti o posledicama ratničke prošlosti znači govoriti o budućnostti u miru.\nAktivistkinje Anime se pridružuju ženskim organizacijama iz regiona u akciji  „Srebrenica 8372“  i  odaju puno poštovanje svim žrtvama i članovima porodica  genocida u Srebrenici.


Korak bliže održivim udruženjima za jaku zajednicu – uspešno realizovan poslednji modul u okviru obuke za organizacije iz Raške – Razvojni centar za mlade\nPočetna Vesti Korak bliže održivim udruženjima…\nPolaznice i polaznici treninga projekta „Održiva udruženja za jaku zajednicu“ u prethodna tri dana napravili su poslednji korak u procesu obuke, pohađajući finalni, četvrti modul u čijem su fokusu bili odnosi sa javnošću i strateške komunikacije.\nTokom obuke, polaznice i polaznici su bili u prilici da saznaju više o odnosima sa javnošću i tome kako plasirati željene poruke ciljnim grupama, kao i o javnom nastupu, značaju obezbeđivanja adekvatne vidljivosti i promocije društveno korisnih aktivnosti, kako bi uz stečeno znanje i informacije svoj rad bolje predstavili u zajednici.\nPoseban fokus stavljen je na različite mogućnosti za korišćenje društvenih medija, ali i postojeće digitalne alate koje polaznici, osim u službu promocije, mogu staviti i u službu dodatne edukacije svojih ciljnih grupa u digitalnom okruženju.\nFinalni deo modula posvećen je diskusiji o tome kako Sajam projektnih ideja, planiran za jul 2021. godine, na bazi stečenog znanja učiniti interesantnijim i vidljivijim, kako u zajednici, tako i među svim potencijalnim zainteresovanim stranama, zbog čega su polaznici otvorili diskusiju o vizuelnom identitetu i porukama koje bi trebalo plasirati kao najavu Sajma. Zajednički je konstatovano da su pripremne aktivnosti za Sajam projektnih ideja, planirane za maj i jun 2021. takođe odlična prilika da polaznici počnu da primenjuju u praksi sva stečena znanja, te da se očekuje njihov aktivan doprinos.\nPrisutnima se obratio i Đorđe Radoičić, predstavnik Opštinske uprave Raške, ohrabrujući njihov dalji aktivizam, energiju i inicijative u zajednici. Budući da je cilj projekta jačanje kapaciteta civilnog sektora kako bi u zajedničkom delovanju sa drugim akterima iz zajednice, a pre svega lokalnom samoupravom, doprineo unapređenju kvaliteta života različitih kategorija stanovništva, Radoičić je ukazao na otvorenost Opštine Raška za sve ideje koje će polaznici prikazati tokom Sajma projektnih ideja.


NAJAVLJENA IZRADA SVEOBUHVATNE BAZE PODATAKA SEKTORA TRGOVINE\nMinistarstvo spoljne i unutrašnje trgovine i telekomunikacija Vlade Republike Srbije saopštilo je da će pokrenuti postupak izrade sveobuhvatne baze podataka sektora trgovine u cilju sagledavanja aktuelnog stanja i potencijala za dalji razvoj tržišta na teritoriji cele Srbije.\nU saopštenju se podseća na to da do sada u Srbiji nije postojala celovita evidencija trgovinskih preduzeća koja uključuje najbitnije aspekte njihovih poslovnih aktivnosti.\nStoga, kako se dodaje, osnovni cilj Ministarstva je izrada validne i ažurne informacione osnove koja će olakšati kreiranje politike u sektoru trgovine i stvaranje sistemskih uslova za predvidivost poslovanja svih aktera na tržištu.\nResorno ministarstvo je u skladu s tim pripremilo informativni upitnik, koji će u narednim danima biti upućen relevantnim trgovinskim subjektima u zemlji.\nUzimajući u obzir činjenicu da Ministarstvo planiranom aktivnošću ne želi dodatno da opterećuje poslovanje trgovaca, projektovan je rok od 30 dana u kojem se očekuju odgovori na upitnik, dodaje se u saopštenju.\nIzvor: Press služba Vlade Republike Srbije, 17.4.2013.


U Velikoj Britaniji kazne za nepoštovanje mera 200 do 10.000 funti | Ekspres.net\nAmbasadorka Srbije u Velikoj Britaniji Aleksandra Joksimović izjavila je da su kazne za nepoštovanje mera u borbi protiv koronavirusa u toj zemlji povećane još letos, ali i sada na jesen, i da se kreću od 200 do 10.000 funti.\nJoksimović je objasnila da 10.000 funti plaćaju lokali, koji recimo krše meru zatvaranja u 22 časa, navodeći da su na meti kažnjavanja i mladi koji organizuju žurke.\n"U ovom trenutku na dnevnom nivou se beleži preko 12.000 zaraženih i 50 preminulih. To je daleko od cifara koje su bile na vrhuncu pandemije tokom proleća ove godine, ali sa druge strane ''Savet mudraca'', telo koje vodi računa o pandemiji u Ujedinjenom Kraljevstvu, upozorava da se u ovom trenutku veći broj pacijenata nalazi u bolnici nego na početku potpune izolacije koja je počela 23. marta", rekla je Joskimović za Tanjug.\nOna je istakla da je epidemija u drugom talasu počela da se širi, pre svega, među mladim ljudima starosti od 17 do 24 godine, ali kako vreme prolazi talas zahvata sve generacije i sada se beleži sve veći broj onih koji su hospitalizovani, kao i na respiratoru.\nPovezane vesti - Više od 38 miliona ljudi u svetu zaraženo koronavirusom\nNavodeći da je premijer Boris Džonson izašao sa trostepenim nivoom restrikcija u zavisnosti od nivoa zaraze, Joksimović kaže da je za sada jedino Liverpul u zoni sa veoma visokim rizikom.\nTaj visok stepen rizika podrazumeva da ne može da se uđe ni izađe iz grada, da nema okupljanja, kao i da se zatvaraju svi barovi i restorani u kojima se ne služi hrana.\nOstali delovi Engleske se nalaze na nižem stepenu, ali postoje dvostruke primedbe zbog toga, kaže Joksimović.\nObjašnjava da su jedni zabrinuti zbog potencijalnog potpunog zatvaranja i uticaja na ekonomiju, a drugi zbog toga što posledice pandemije mogu biti mnogo veće ukoliko do zatvaranja ne dođe.\nPovezane vesti - PREKID ZATIŠJA: Kina najavila testiranje devet miliona ljudi\n"London se ne nalazi u visokom, niti u veoma visokom riziku. Za London važi pravilo da se mogu okupljati do šestoro ljudi na jednom mestu. Premijer je preporučio da se radi od kuće tako da polako ponovo dolazi do zatvaranja Engleske bez obzira na činjenicu da restrikcije nisu onako snažne kao u martu", navela je Joskimović.\nKada je reč o druga dva nivoa, Joksimović objašnjava da srednji podrazumeva da se ne može okupljati više od šestoro ljudi u zatvorenom i otvorenom prostoru, a postoje i restrikcije rada objekata do 22 sata, dok se mere pojačavaju u slučaju visokog nivoa rizika.\nPovezane vesti -\nVisok nivo rizika znači da nije moguće okupljanje ni šestoro ljudi, a zatvaraju se i teretane, pabovi i restorani.\nJoskimović kaže da su ekonomske mere pomoći sada manje nego što su bile na početku kada je država nadoknađivala 80 odsto zarade onim zaposlenima koji su bili sprečeni da rade zbog pandemije.\nSada je, kaže, taj procenat 67 odsto.\n"Postoji određena vrsta zamora merama koje se donose. U prvom talasu, čini se da je postojao mnogo veći strah i da su građani reagovali disciplinovanije. Sada gradonačelnici jednog broja gradova cak odbijaju da se povinuju merama smatrajući da će njihove ekonomije propasti", objasnila je Joksimović.\nkazne Velika Britanija koronavirus covid-19 nepostovanje mera pandmeija


Evo kada bi mogao biti otvoren prvi Akvarijum u Crnoj Gori :: Društvo\nEvo kada bi mogao biti otvoren prvi Akvarijum u Crnoj Gori\nSituacija sa pandemijom COVID 19 odrazila se i na dinamiku radova u vezi sa završetkom prvog Akvarijuma Boka u Crnoj Gori, u realizaciji Instituta za biologiju mora Univerziteta Crne Gore.\nDr Mirko Đurović, iz Instituta za biologiju mora, kaže da je još blokiran dolazak kolega iz Italije u Crnu Goru, a koji su bili angažovani na montaži akvarijumskih elemenata.\n"Tokom juna očekujemo njihov dolazak, naravno sve u nadi da će se situacija bitno popraviti i da će njihov dolazak iz Italije biti moguć", naveo je Đurović.\nPrema njegovim riječima, radni tim BOKA akvarijuma je tokom pandemije pripremao štampane materijale i procedure u samom akvarijumu, kao i finalizaciju glavnog projekta uređenja dvorišta Instituta za biologiju mora čija sanacija treba da otpočne tokom naredne dvije sedmice.\nNa pitanje kada Crna Gora može očekivati otvaranje vrata Akvarijuma za građane, Đurović kaže da je za sada vrlo nezahvalno davati dugoročne prognoze.\n"Situacija sa virusom COVID – 19 se pokazala vrlo složena i komplikovana i svi moramo da se naviknemo na novi način razmišljanja i rada koji je uslovljen pojavom ovog virusa. Institut za biologiju mora će se potruditi da, ukoliko se izvrši montaža akvarijumskih elemenata tokom ljeta, finalizuje i otvori prvi Akvarijum u Crnoj Gori u septembru 2020. godine", rekao je Đurović.\nAkvarijum Boka je finansiran najvećim dijelom iz donacije Kraljevine Norveške kroz projekat MONTEAQUA koji se završava ovog mjeseca.\nDodatna finansijska sredstva obezbijeđena su zahvaljujući Ministarstvu poljoprivrede i ruralnog razvoja, JP Morsko dobro i Univerzitetu Crne Gore.


Otvoren 13. Međunarodni filmski festival „Prvi kadar“ | Palelive.com\nPočetna Regija Zvornik Otvoren 13. Međunarodni filmski festival „Prvi kadar“\nZVORNIK – Premijernim prikazivanjem filma „Pijavice“ režisera Dragana Marinkovića, te producenta i glumca Lazara Ristovskog, u Zvorniku je večeras otvoren 13. Međunarodni filmski festival „Prvi kadar“.\nFilmski festival „Prvi kadar“ otvorio je Ristovski, ističući da je ovaj festival veoma važan jer prikazuje odabrane filmove, što ga dodatno čini značajnim, kvalitetnim i dobrim.\n„Bio sam na mnogo festivala – malih, velikih, značajnih, ali mogu reći da je svaki festival značajan, bez obzira koliko je mali po broju prikazanih filmova ili po broju prisutne publike“, rekao je Ristovski.\nMarinković je rekao da je film „Pijavice“ interesantan iz više razloga, te da je glumačka ekipa koju čine Mirjana Janković, Iva Mihalič, Nikola Đuričko i Lazar Ristovski uradili nešto izvanredno i vrhunsko.\nOn je izrazio zadovoljstvo što učestvuje na ovom festivalu, ističući da nikada ne treba reći da je neki festival mali.\nPrema njegovim riječima, 13 godina trajanja festivala znači nešto i u evropskim okvirima.\nMarinković je naveo da je film „Pijavice“ u aprilu žiri od 10 članova na velikom festivalu na Beverli Hilsu proglasio za najbolji igrani film.\n„Film `Pijavice` čeka 20. septembar 2020. godine, jer je ušao kao finalist za najbolji film prikazan u SAD, pa je već i sa te strane postigao mnogo u filmskom životu“, rekao je Marinković.\nOn je dodao da, i pored svega toga, najviše voli kada prisustvuje manjim festivalima u manjim gradovima.\nGradonačelnik Zvornika Zoran Stevanović naglasio je da se grad Zvornik odlučio za „Prvi kadar“ jer, osim festivalskog, ima i edukativni karakter.\n„Svake godine profesionalni glumci u filmskim radionicama rade sa našim najmlađim sugrađanima. Učenici osnovnih i srednjih škola stiču početna saznanja o filmu kao vrsti umjetnosti, načinu nastanka, kao i ljudima koji stvaraju filmove“, rekao je Stevanović.\nIzražavajući nadu da će festivalska filmska tradicija biti nastavljena, Stevanović je rekao da su Zvorniku, kao regionalnom centru, potrebna ovakva dešavanja.\nDekan Akademije umetnosti u Beogradu Dragan Elčić naglasio je da je Međunarodni filmski festival „Prvi kadar“ po kvalitetu i cjelokupnoj organizaciji na visokom nivou, odnosno u rangu Beogradskog filmskog festivala.\nElčić je naglasio da se ovaj festival pravi srcem i ljubavlju i da je zato tako kvalitetan.\nUpravnik Arhiva Jugoslovenske kinoteke Aleksandar Erdeljanović rekao je da ove godine Jugoslovenska kinoteka-Nacionalni filmski arhiv Srbije slavi 70 godina od osnivanja.\n„Naša Kinoteka je još 1964. godine bila jedan od 10 najvećih svjetskih arhiva, a sada raspolaže sa više od 100.000 filmova, nekoliko stotina hiljada fotografija iz filmova i oko 4.000 starih predmeta“, naveo je Erdeljanović.\nU okviru svečanog otvaranja festivala uručene su i filmske nagrade.\nSavjet 13. Međunarodnog filmskog festivala „Prvi kadar“ donio je odluku da Plaketa „Lik kneza Pavla“ za doprinos očuvanju filmske građe i širenju filmske kulture bude dodijeljena Jugoslovenskoj kinoteci iz Beograda povodom obilježavanja 70 godina od osnivanja ove značajne filmske institucije.\nPlaketu je u ime Jugoslovenske kinoteke primio Aleksandar Erdeljanović, a uručila ju je umjetnički direktor i selektor Festivala Aleksandra Mitrić Štifanić.\nSpecijalnom gostu Lazaru Ristovskom priznanje „Kapija Zvornika“ za doprinos razvoju festivala i filmske umjetnosti uručio je gradonačelnik Zvornika Zoran Stevanović.\nReditelju filma „Pijavice“ Draganu Marinkoviću simbol festivala „Filmsku klapu“ uručio je direktor Festivala Vitomir Mitrić.\nFestival će biti zatvoren 16. novembra u Istočnom Sarajevu svečanim uručenjem nagrada i premijernim prikazivanjem filma „Pijavice“.\nPokrovitelj festivala je Ministarstvo prosvjete i kulture Republike Srpske, a ovu prestižnu manifestaciju podržali su grad Zvornik, opštine Istočna Ilidža i Istočno Novo Sarajevo i Adiko banka.\nMedijski pokrovitelji su Novinska agencija Republike Srpske – SRNA i Radio-televizija Republike Srpske.\nFestival Prvi kadar\nPrethodni članakNenad Vuković zamjenik predsjednika PDP-a\nNaredni članakTri lica povrijeđena na putu Sarajevo-Pale


Ukinuti blokadu Kosova u medjunarodnim institucijama – Nadlanu.com\nUkinuti blokadu Kosova u medjunarodnim institucijama\nnadlanu Objavljeno 18. nov 2012. / 12:36:56 0\nNOVI SAD, 18. novembra 2012. (Beta) – Ambasador Nemačke u Srbiji Hajnc Vilhelm izjavio je u nedelju da napredak u dijalogu izmedju Srbije i Kosova mora biti “čvrst i nepovratan”, kako bi Srbija dobila zeleno svetlo za datum početka pregovora o članstvu s Evropskom unijom.\nVilhelm je za novosadski Dnevnik rekao da od Srbije niko ne traži da prizna nezavisnost Kosova, ali da traži normalizaciju odnosa i odustajanje Srbije od blokade članstva Kosova u medjunarodnim institucijama.\nOn je kazao da će Nemačka i dalje insistirati da Srbija ukine svoje paralelne institucije na severu Kosova. “To se u prvom redu odnosi na povlačenje srpskih parapolicijskih i parasudskih organa sa severa”, poručio je nemački ambasador.\nVilhelm je rekao da Ahtisarijev plan predvidja široku autonomiju kada su u pitanju lokalna samouprava, kultura, obrazovanje, i ocenio da su to pogodnosti koje bi tamošnja srpska zajednica u potpunosti trebalo da iskoristi.\nOn je ocenio da izmedju Srbije i Vojvodine ne postoje ozbiljniji konflikti i izrazio nadu da će u Beogradu biti sluha za rešavanje problema finansiranja pokrajine.


Pristalice bivšeg predsednika Gruzije, Mihaila Sakašvilija, oslobodile su ga iz policijskog pritvora u glavnom gradu Ukrajine, nakon što je uhapšen zbog sumnje da je pružao podršku kriminalnoj organizaciji.\nPosle oslobađanja, Sakašvili je poveo nekoliko stotina pristalica ka zgradi parlamenta u Kijevu, tražeći opoziv predsednika Petra Porošenka koga optužuje za korupciju i izdaju. Ukrajinske snage bezbednosti ranije danas su upale su u Sakašvilijev stan u Kijevu, a on se popeo na krov zgrade uzvikujući da je predsednik Porošenko - lopov.\nPolicija ga je odvukla sa krova i ubacila u kombi ali je došlo do sukoba na ulici sa Sakašvilijevim pristalicama koje su uspele da ga izvuku iz policijskog vozila. Ukrajinski državni tužilac poručio je Sakašviliju da ima 24 časa da se preda vlastima. Bivši predsednik Gruzije je optužen za kriminalne veze sa svrgnutim bivšim ukrajinskim predsednikom Viktorom Janukovičem. Vlasti u Kijevu optužuju Janukoviča, koji živi u egzilu u Rusiji, da je finansirao anti-vladine proteste koje je Sakašvili organizovao u Ukrajini, gde živi kao državljanin od 2015.


Biolog otkrio gde u Srbiji ima najviše zmija i upozorio… – Dnevni Magazin\nBiolog otkrio gde…\nApril i maj su meseci kada zmije izlaze iz svojih skloništa i kreću u potragu za hranom, pa se svima koji nameravaju da borave u prirodi savetuje da nikako ne idu bez adekvatne obuće i štapa kao prvog stepena zaštite jer zmije u ovom periodu imaju najjači nivo otrova.\n„Naše otrovnice uglavnom imaju hemoragin kao aktivnu komponentu, to znači da imaju hemolitičko dejstvo, to su izmenjeni enzimi za varenje koji uništavaju krva zrnca i krvne sudove. Zato je jako opasno ukoliko bi došlo do ujeda jer organi koji stradaju su najpre jetra i bubrezi“, ukazao je biolog Ovari.\n„Moramo da vodimo računa o deci kada ih vodimo u prirodu. Pa ni u gradskoj sredini ih puštamo da se šetaju bez nadzora, tako da ih treba ih treba pripremiti pre odlaska u divljinu“, kazao je on.\n„Ako smo se odlučili da idemo u prirodu, treba da idemo u zatvorenoj obući iznad članka kao i da obavezno sa sobom ponesemo neki štap. Ako je tu neki kamen i želimo da sednemo, svakako najpre pogledati jer se zmije najčešće kriju upravo oko kamena“, rekao je Ovari.\nOn napominje da većina naših otrovnica ne prerastu više od 10 centimetara i da one nisu agresivne već reaguju u samoodbrani kada ih nagazimo ili dodirnemo.\nUkoliko dođe do ujeda zmije, prema rečima biologa ne treba paničiti, već potražiti pomoć lekara.


U vodoprivredu se sliva 54 miliona KM - Glas Srpske\nU vodoprivredu se sliva 54 miliona KM\nAnita Janković Rečević 08.05.2020 05:54\nBANjALUKA - Uprkos pandemiji virusa korona Republika Srpska nastavlja dosadašnji tempo ulaganja u vodoprivredu, a vrijednost planiranih projekata u ovoj godini premašuje 54 miliona KM.\nU Ministarstvu poljoprivrede, šumarstva i vodoprivrede RS kažu da su u ovoj godini planirana preostala ulaganja iz kredita Evropske investicione banke (EIB) od 55 miliona evra i to za uređenje rijeke Miloševice u Prijedoru, uređenje riječnih obala u Čelincu i Jezeru, regulacije rijeke Zeleni Jadar u Milićima, te rehabilitacije pumpnih stanica na rijeci Savi a vrijednost tih radova je oko 16 miliona maraka.\n- Ove godine započinje se i sa realizacijom mjera iz dodatnih oko 37 miliona KM kredita EIB-a. Iz Fonda solidarnosti su planirana ulaganja od 1,35 miliona maraka za uređenje dijela Majevičkog obodnog kanala i sanacije i regulacija dijela vodotoka Lukavac u Bijeljini. Biće nastavljeni i radovi na mjerama i projektima započetim u prethodnom periodu - ističu u Ministarstvu poljoprivrede. Navode da su toku brojne aktivnosti u domenu nestrukturnih mjera čija je vrijednost veća od 10 miliona evra.\nU Ministarstvu poljoprivrede ističu da je Vlada RS nakon poplavnih događaja 2010. godine pokrenula proceduru zaduženja po niskim kamatama i uz veći omjer grant sredstava da bi se zapušteni vodoprivredni objekti doveli u potpuno funkcionalno stanje i podigao stepen zaštite.\n- Prema finansijskom ugovoru, EIB nam je obezbijedila prvi kredit od 107,57 miliona KM i Fondovi EU za tehničku pomoć 7,82 miliona maraka. Kroz projekat Fonda solidarnosti obezbijeđeno je 24,5 miliona maraka te su realizovane mjere u 21 opštini. Svjetska banka je za područje Bijeljine odobrila povoljna kreditna sredstva u iznosu od 24,4 miliona maraka - rekli su u Ministarstvu poljoprivrede i dodali da su velika ulaganja ostvarena kroz projekat IPA 2014 vrijedan 20 miliona KM.\nU Ministarstvu poljoprivrede ističu da je preduzeće “Vode Srpske” prethodne dvije godine povećalo značajno prikupljene iznose u vezi sa pitanjem vodnih naknada.\n- Prethodne dvije godine iznosi prikupljeni kroz vodne naknade premašuju 21 milion KM. Od tog iznosa ispod 50 odsto se vrati natrag u resor voda kroz budžet preduzeća “Vode Srpske”, 30 odsto se vraća lokalnim zajednicama i 15 odsto fondu za zaštitu životne sredine i energetsku efikasnost - rekli su u resornom ministarstvu.


Za bezbedniju vožnju najmlađih – TV Kikinda\nZa bezbedniju vožnju najmlađih\nLokalna samouprava u saradnji sa Agencijom za bezbednost saobraćaja organizovala je obuku za mlade roditelje čiji je cilj da se unapredi bezbednost dece u saobraćaju. Polaznicima obuke je ukazano na to kako se postavljaju i koriste sedišta.\n-U Kikindi je za obuku bilo više od 50 prijavljenih, ali je seminar moglo da pohađa njih 20. Ovakve edukacije su važne jer statistika pokazuje da u saobraćajnim nesrećama deca u najvećoj meri stradaju jer nisu adekvatno zaštićena – istakao je član Gradskog veća Milivoj Linjački.\nKikinda je jedna od 20 lokalnih samouprava u kojima je realizovana obuka. Branko Stamatović, načelnik Odeljenja za lokalne samouprave Agencije za bezbednost saobraćaja istakao je da je neophodno da se podigne svest svih građana o značaju upotrebe auto sedišta.\n-U Kikindi 51,7 odsto građana pravilno koristi dečije zaštitne sisteme, dok ih je u naseljenim 17,1 procenat. Savet za bezbednost saobraćaja Kikinde i Agencija za bezbednost saobraćaja radiće na tome da se poveća procent upotrebe zaštitnih dečijih sistema na 85 odsto – rekao je Branko Stamatović.\nAgencija za bezbednost saobraćaja u okviru edukacije dodeliliće više od 500 dečijih auto sedišta u Srbiji.\n13 marta, 2017 Aleksandra Djuran\n← Prva repriza monodrame „Oj živote“ sutra u kikindskom teatru Neda Sarić i Jelena Miškeljin među najboljim besednicima →


Prvi dan ukidanja mera u Engleskoj: Kafići puni, ljudi i daje nose maske - Svet - Dnevni list Danas\nPočetna » Svet » Prvi dan ukidanja mera u Engleskoj: Kafići puni, ljudi i daje nose maske\nPrvi dan ukidanja mera u Engleskoj: Kafići puni, ljudi i daje nose maske\nB. C.19.07.2021. 18:12\nPrvi dan ukidanja strogih epidemioloških mera koje su bile na snazi u Engleskoj više meseci, tamošnji građani su doživeli kao „oprezno otvaranje“.\nKako kaže za Danas novinarka iz Srbije koja se trenutno nalazi na školovanju u Londonu Anđela Milivojević, u Engleskoj ovaj dan nazivaju kao „Dan slobode“ (Freedom Day).\n„Ljudi su slobodniji, počeli su da izlaze više i da se osećaju komfornije napolju i među ljudima. Primećuju se veće gužve u javnom prevozu i kafićima, ali u zatvorenim prostorima ljudi i dalje nose maske iako više nisu obavezne“, objašnjava Milivojević.\nMaske više nisu obavezne u Engleskoj, ali nadležni i dalje apeluju na sve građane da budu odgovorni. Gradonačelnik Londona danas je doneo odluku suprotnu odluci vlade da maske ipak ostanu obavezne makar u gradskom prevozu.\nU kafićima su, dodaje, još juče počele da se sklanjaju oznake koje su ukazivale na neophodno održavanje distance, tako da od danas već može da za istim stolom sedi i po više od šest osoba.\nPrema rečima Milivojević, počinju da rade klubovi u zatvorenim prostorima, bez ograničenja, a za velike muzičke i sportske događaje više nije neophodan negativan test na koronu.\n„Na ulicama se za sada ne vide velike promene, jer su ljudi još oprezni. Verovatno će se više primetiti uveče. Broj dnevno novoobolelih je i dalje visok, između 40.000 i 50.000, ali je mnogo manje hospitalizovanih. To je i bio razlog zbog čega su nadležni odlučili da ukinu mere, nema više tolikog pritiska na zdravstveni sistem“, objašnjava naša sagovornica iz Londona.\nUprkos ukidanju mera za građane, na snazi su i dalje restrikcije koaj važe za međunarodna putovanja, te tako i dalje postoje liste crvenih, narandžastih i zelenih zemalja.\nU drugim delovima Velike Britanije – Škotskoj, Velsu i Severnoj Irskoj ukinute su samo neke od mera protiv korona virusa.\nengleskaepidemiološke mereKorona virusLondon\nBivši pukovnik ruandske vojske Theoneste Bagosora, preminuo je danas u Maliju gde je služio zatvorsku kaznu na koju je osuđen zbog učestvovanja u genocidu 1994. godine.\nTri dana posle otvaranja afere "kiseonik", predstavnici vlasti u...


Kada je domu potrebna energija, pružite mu spoj nespojivog - kombinaciju sive i žute boje\nVuk Stosic\t 14.04.2021. 11:41h\nKada su novi trendovi u pitanju, pored modnih pista, aktuelne boje zahvataju sve segmente života, pa se tako pojavljuju i u rešenjima dizajnera enterijera. Iako na prvi pogled deluju nespojivo, siva (Ultimate Gray) i žuta (Illuminating), koje su odabrane kao boje za 2021. godinu, i te kako se mogu kombinovati. Bez obzira na to što su kontrastne, jer je jedna deo monohromatske palete, a druga osnovna boja, kada se prate stručni saveti, jedna pored druge stvaraju harmoničan utisak na posmatrača.\nIako ste se do sada samo oduševljavali ambijentima koje vidite na slikama na društvenim mrežama, vreme je da te ideje sprovedete u delo i svoj dom opremite tako da zaslužuje da se nađe među najlepšim slikama na Instagramu.\nZa početak, za opremanje svakog prostora potreban je lep i udoban ležaj, a ležaj DANTE, koji je u sivom štofu, idealan je za opremanje prostora različitih dimenzija i namena. Ovaj model ležaja poseduje mogućnost pretvaranja u ležaj za spavanje, mehanizmom obaranja naslona, a dodatni benefit ovog modela jeste i kutija za odlaganje posteljine.\nModerno i kreativno dizajnersko rešenje, što se garderobera tiče, jeste garderober GALICIA 220 u sivom dezenu sa dekorativnim horizontalnim aplikacijama od crnog bojenog stakla. Pored estetskog kriterijuma, ovaj garderober ispunjava i funkcionalni zahtev, jer se njegova unutrašnjost sastoji od segmenta sa policama u levom i desnom delu, kao i segmenta sa garderobnom šipkom u središnjem delu. Uz ovakav raspored prostora u garderoberu, uvek će biti besprekorno sređen, a svaka stvar će imati svoje mesto.\nKako biste ispratili trend sive i žute boje, žuti detalji, poput dekorativnih jastuka, ćebića i kutija, idealno su rešenje za buđenje energije u prostoru. Ako vam je potrebna dodatna dinamika, predlog je da zid obojite u sivo ili da ga obogatite sivim tapetom sa umerenim paternom.\nUkoliko je ostatak nameštaja u vašem ambijentu u neutralnim, belim tonovima, žuti komad nameštaja biće pravo osveženje. Baš zbog toga, fotelja ZURICH u žutom dezenu, zbog svog klasičnog izgleda idealana je za uklapanje u različite stilove i bez problema će naći mesto u svakom domu.\nAko ste ipak dovoljno smeli i želite više žute u svom domu, koja će svakako biti uočljiva i konstatno će privlačiti pažnju, savet je da obojite zid u ovu boju. Dizajneri enterijera Forma Ideale predlažu da taj zid ne bude deo dnevne sobe ili nekog drugog ambijenta gde povodite mnogo vremena, ali zid hodnika, može biti odlično rešenje. Pored boje, koja će oživeti ovaj prostor, i sistemi elemenata predsoblja ASTOR će takođe doprineti da prilikom ulaska u dom osetite svu pozitivnu energiju.\nUkoliko se odlučite da ispratite ovaj trend, samo pratite svoje želje i osećaj. Odlučite se za stil koji vam najviše prija, izaberite svoju idealnu kombinaciju nameštaja i prepustite se dinamici koja će vas, dok ste u svom domu, poneti u neki drugi svet. Uživajte!\nForma idealeboje godineležajgarderoberfotelja


ZREPOK SA NOVINARIMA: Pogoršani uslovi poslovanja – Zrenjanin\nZREPOK SA NOVINARIMA: Pogoršani uslovi poslovanja\nApril 25, 2017 April 27, 2017 List Zrenjanin\nČlanice Zrenjaninskog poslovnog kruga – ZREPOK, ostvarile su prošle godine veći prihod nego prethodne, ali je njihova dobit znatno manja. Razlog su povećani troškovi u gotovo svim segmentima poslovanja. Neke od članica, poput „Gomeksa” i „BB trejda“, su povećale zaposlenost. Međutim, zapošljavanje je obimnije na području drugih gradova i opština, nego u Zrenjaninu.\nOvo je saopšteno danas na tradicionalnom poslovnom doručku koji je ZREPOK organizovao sa zrenjaninskim novinarima.\nKako je rečeno, osnovni razvojni prioriteti, Grada Zrernjanina, koji su postavljeni još pre osam godina, nisu ostvareni, izgradnja obilaznice, fabrika vode…\n– Ekološki problemi ono su na šta gradske vlasti mogu da utiču, a u to spada i zaštita Begeja i završetak Begejske petlje. Begej ima velike potencijale, a mi u njega izlivamo kanalizaciju – istakao je direktor Kompanije „Jovanović” Budimir Jovanović. – Trebalo bi samo pogledati šta su od Begeja uradile naše komšije, ko je skoro bio u Temišvaru zna o čemu pričamo.\nPrema rečima Steve Kočalke, predsednika ZREPOK – a, glavni problem u Zrenjaninu i naseljenim mestima jeste sve manji broj stanovnika.\n– Zrenjanin u ovom trenutku ima najviše 75.000 stanovnika, skoro 20.000 manje nego pre deset godina – podseća Kočalka. – Građani se u velikom broju iseljavaju u veće gradove i u inostranstvo, a situacija u selima je poražavajuća. Nema ni razvoja, ni proizvodnje, ni obrazovanja, nema ničega ako nema stanovnika.\n← UNIVERZITET „DŽON NEZBIT”: Diplome za 59 studenata\n„KONSULTIR“: U novom prostoru, sa novim planovima →


DS: Nepotizam gradonačelnika prelazi sve granice ukusa - Televizija Leskovac\n3 decembar, 2013\nLeskovac – Demokratska stranka u Leskovcu uputila je javni politički protest zbog imenovanja bivše supruge gradonačelnika Leskovca, Dragane Cvetanović za direktorku Gimnazije.\nKako je rečeno na današnjoj konferenciji za novinare, reč je čistom nepotizmu prvog čoveka grada.\n„Onog trenutka kada je bivša supruga Gorana Cvetanovića, Dragana Cvetanović, imenovana za direktorku Leskovačke Gimnazije, pokazalo se da je loša praksa svih stranaka da sve javne i državne institucije svojataju kao svoje prevaziđena i prerasta u porodični posed“upozoravaju Leskovačke demokrate.\n„Demokratska stranka smatra da je to izraz čistog nepotizma“, rekao je Miladinović, ne dovodeći u pitanje zakonitost sprovođenja konkursa i lični i profesionalni integritet profesorke Cvetanović.\n„Način na koji se u Leskovcu vrše zapošljavanja, postavljenja i kadrovanja i politika koju u poslednje vreme promoviše Srpska napredna stranka (SNS) i gradonačelnik, prete uspostavljanju autokratije jednog čoveka i jedne partije, u ovom slučaju SNS-a“, kazao je Miladinović.\nDemokrate su uputile i poziv svim građanima da se uključe u rad novoformiranih resornih odbora ove stranke i daju svoj doprinos razvoju grada.\nMiladinović je dodao da će Demokratska stranka podržati sve dobre poteze vlasti u Leskovcu, ali kako tvrde, do sada ih je bilo jako malo.\nTags: Gimnazija, Goran Cvetanović, Leskovac, nepotizam, supruga, zapošljavanje


DUBOKO U OVIM NEPRISTUPAČNIM STENAMA NAĐENO NEVEROVATNO OTKRIĆE: Crtež kengura star 17.300 godina otkriven u Australiji! (VIDEO) - mediji.net\nUmetničko delo dimenzija dva metra naslikano je crvenom bojom, preneo je BBC.\nPronađeno je u regionu Kimberli na zapadu Australije, poznatoj po aboridžinskim slikama na stenama.\nPronalazak je objavljen danas u časopisu "Nejčer hjuman bihejvor".\nNaučnici navode da se pretpostavlja da je ovo najstarije netaknuto umetničko delo u Australiji.\nRanije ove godine, istraživači su na ostrvu Sulavezi u...\nistorijaPreko 1100 vesti\numetnostPreko 400 vesti\naustralijaPreko 1600 vesti\nkengurPročitajte još na ovu temu\nMikser Festival i Fakultet primenjenih umetnosti (FPU) u Beogradu pozivaju mlade autore da učestvuju na umetničkom konkursu BLACK BOX i do 11. aprila dostave svoja konceptualna rešenja kao odgovore na aktuelnu ovogodišnju temu Princip nade.\nVest da su Italija i EU blokirale pošiljku vakcina protiv COVID-19 kompanije AstraZeneka namenjenu Australiji, obišla je svet brzinom svetlosti. Ovo je samo jedna u nizu infomacija koje u poslednje vreme izlaze u javnost, a tiču se vakcina, EU i procesa vakcinacije. Ova blokada je prva ove vrste i...\nČinjenica da je Srbija nekada bila "zemlja rimskih careva" i da je na njenoj teritoriji rođeno čak 18 vladara ovog moćnog carstva, često se pominje. Ipak, priča o imperatoru rođenom na prostorima današnjeg Beograda, manje je poznata.\nVećina đaka morala bi da prizna da im istorija nije bila među omiljenijim predmetima u školi, zbog puno podataka, činjenica, datuma i događaja koje treba upamtiti. Međutim, ako pitate đake Pete beogradske gimnazije, odgovor je suprotan, i čak i ako im istorija nije među omiljenim, profesor ovog...


Počela sednica Saveta za nacionalnu bezbednost – ProSrpski Portal\nvesti — 21/11/2018 comments off\nU Beogradu je u toku Sednica Saveta za nacionalnu bezbednost koju je zakazao predsednik Aleksandar Vučić povodom najnovijih mera Prištine, koja je povećale takse na robu iz Srbije na 100 odsto.\nPredsednik se prethodno vanredno sastao sa ambasadorima Kine, Rusije, EU i članicama Kvinte.\nVučić je ambasadore Rusije i Kine, Aleksandra Čepurina i Li Mančanga obavestio o najnovijem neodgovornom potezu Prištine da uvede takse na robu iz Srbije i zamolio ih da o tome obaveste predsednike Putina i Sija.\nPredsednik Vučić je ambasadore Čepurina i Lija upoznao sa činjenicama da mere Prištine vode ka punoj destabilizaciji celog regiona i da mogu dovesti i do dublje eskalacije sukoba, saopšteno je iz Predsedništva.\nVučić se sastao i sa ambasadorima zemalja Kvinte, kao i sa šefom delegacije EU Semom Fabricijem, posle čega je počela Sednica za nacionalnu bezbednost.\nSednici prisustvuju ministar unutrašnjih poslova i direktor policije, Nebojša Stefanović i Vladimir Rebić, šef BIA Bratislav Gašić, ministar odbrane i načelnik Generalštaba Vojske Srbije, Aleksandar Vulin i Milan Mojsilović, kao i ministar trgovine Rasim Ljajić.\nNa Sednicu je došao i generalni sekretar Predsednika Nikola Selaković, a članovi Saveta su još i premijerka Ana Brnabić, ministarka pravde Nela Kuburović, kao i šefovi službi bezbednosti.\nPrištinske vlasti podigle su takse na srpske proizvode na 100 odsto, saopštio je zamenik premijera Kosova Enver Hodžaj.\nZamenik Ramuša Haradinaja je najavio i dodatne mere. Novim merama obuhvaćeni i proizvodi iz Bosne i Hercegovine.\n“Lavovi” u naredna dva dana igraju posljednje pripremne utakmice pred Grac


Edukativne radionice u pet osnovnih škola u Beogradu - Recikliramo staro, dobijemo novo\nDeca Osnovnih škola "Ivan Goran Kovačić", "Desanka Maksimović", "Stevan Dukić", "Vlada Aksentijević" i "Borislav Pekić", zahvaljujući saradnji Sekopaka i kompanije Delez Srbija, imaće organizovan reciklažni dan u okviru kojeg će naučiti kako se od starog pravi novo i kako se od otpada prave novi korisni proizvodi.\n- Kompanija Sekopak će ove godine predati na reciklažu preko 75.000 tona ambalažnog otpada i ići ka ispunjenju cilja za 2017. godinu od 50 odsto. Cilj je da se u 2019. godini reciklira 60 odsto ambalažnog otpada, koji se može ostvariti samo sa razvojem primarne selekcije, tj. uspostavljanjem sistema odvajanja ambalažnog otpada na mestu nastanka. Sekopak kroz brojne akcije pokušava da podigne ekološku svest građana Republike Srbije i polazi od mališana koji su najbolji primer kako se treba ponašati prema životnoj sredini - istakla je Violeta Belanović Kokir, generalna direktorka Sekopaka.\nZa decu će na radionicama biti organizovana predstava "Prljavo ili čisto, nije isto", gledanje filma "Maksimova ekološka avantura", a mađioničar će im pokazati kako ambalaža može da bude i pravi rekvizit za izvođenje trikova.\n- Da bismo živeli u zdravijem i čistijem okruženju, svako od nas treba da da doprinos zaštiti životne sredine. Zahvaljujući timu ljudi koji svakodnevno vodi brigu o uticaju naše kompanije i proizvoda na sredinu, proces reciklaže otpada se svakodnevno odvija u našim radnjama, pa smo želeli da jedan takav reciklažni dan približimo i našim najmlađim potrošačima. U saradnji sa Sekopakom realizujemo edukativne radionice gde želimo da pokažemo deci zašto je važno reciklirati i da ih motivišemo na eko aktivizam - kaže Bojana Perić, menadžer za zaštitu životne sredine Delez Srbija.